DAČIĆ OPTIMISTA: Srbija će biti sledeća članica EU\nDAČIĆ OPTIMISTA: Srbija će biti sledeća članica EU\nPremijer Srbije Ivica Dačić izrazio je uverenje da će Srbija biti prva sledeća članica EU, kao i očekivanje da će se to dogoditi što pre.\n„Mi želimo da Srbija postane članica EU što je pre moguće. Štaviše, uvereni smo da će Srbija biti sledeća, 29. članica EU, jer verujemo da je to potrebno i Srbiji i EU“, rekao je Dačić u intervjuu za američku tv mrežu Si-En-En (CNN), izrazivši očekivanje da će Srbija biti primljena u narednih deset godina.\nNa pitanje kako vidi rešenje za problem Kosova, Dačić je priznao da nije lako naći rešenje za Kosovo, naročito, kako je rekao, u ovoj fazi kada su stvari otišle predaleko.\n„Mnogo bolje i pravičnije rešenje moglo je biti nađeno ranije, čime bi se izbegli rat i napetost u regionu. To, međutim, nije deo našeg aktuelnog dijaloga“, istakao je premijer Srbije.\n„Voleli bismo da odnosi budu normalizovani i da postignemo konačno rešenje“, rekao je on i dodao da Srbija ne može i ne želi da unese svoje probleme u EU.\n„To je jedan od razloga zbog kojih vodimo otvoreni dijalog (s Prištinom) kako bismo normalizovali odnose i rešili probleme pre prijema. Ali to ne znači promenu politike kada je reč o priznanju nezavisnosti Kosova“, istakao je Dačić.\nPremijer Srbije je napomenuo da nema vremena za gubljenje, jer je privreda pretrpela velike posledice posle raspada Jugoslavije 1990-tih godina.\n„Stopa nezaposlenosti je najveći problem“, rekao je Dačić, naglasivši da su rasprave o ekonomskim reformama u Srbiji besmislene ukoliko se ne poveća industrijska proizvodnja, a samim tim i životni standard građana.\nJedini način da se to postigne je, prema njegovim rečima, povećanje stranih investicija.\n„Ali to se neće dogoditi ako Srbija ne bude deo modernog sveta“, rekao je on.\nDačić je istakao da Srbija ne vidi proces prijema u EU isključivo kao paket finansijske pomoći ili priliku za građane Srbije da rade u drugim zemljama širom Evrope, već prvenstveno kao magnet za strane investitore.\nCNN je podsetio da će Srbija, kada uđe u EU, biti jedina članica tog bloka koja će imati sporazum o slobodnoj trgovini sa Rusijom.\nNa pitanje da li smatra da će Srbija zbog toga biti svojevrsna evropska kapija prema Istoku, Dačić je odgovorio:\n„Srbija je uvek bila Istok na zapadu i Zapad na istoku. Uvek smo bili negde između. I zbog toga je prijem u EU glavni strateški cilj Srbije“, rekao je on.\nPremijer Dačić je napomenuo da Srbija, takođe, želi da sačuva stare saveze i prijateljstva, poput onog sa Rusijom ili Kinom, obnovi prijateljstva sa zemljama kao što su Velika Britanija, SAD ili Francuska, ali stekne i nove prijatelje među onima koji to nikad ranije nisu bili, na primer s Nemačkom.\nOn je rekao da većina građana Srbije podržava proces evrointegracija jer veruje da je u interesu zemlje da bude „deo normalnog sveta“, mada ima i onih koji se tome protive.\nSrbija, prema njegovim rečima, ne sme da bude zatočenik sopstvene prošlosti, već treba da gleda u budućnost.


Naimenovanje članova skupštine Državne Lutrije Srbije | Jakta\nNaimenovanje članova skupštine Državne Lutrije Srbije\nNakon saznanja da su u Skupštinu Državne Lutrije imenovani pravnici kladionice Meridijan od kojih je jedan i koordinator udruženja građana pod nazivom UPIS naše udruženje koje je, podsećamo, registrovano u Ministarstvu rada i kroz članstvo u Uniji poslodavaca Srbije i jedino reprezentativno za industriju igara na sreću u Srbiji, je obavestilo svoje članstvo o ovakvoj jednostranoj odluci Vlade Republike Srbije.\nČlanovi Jakte, koji su još u oktobru dali svoj predlog za poboljšanje stanja na tržištu igara na sreću i koje je poslalo desetine dopisa Ministarstvu Finansija i Poreskoj Upravi Srbije do danas nisu dobili nijedan zvanični odgovor osim obećanja da će se ozbiljno posvetiti igrama na sreću.\nNakon konsultacija Jakta je jedinstvena u zaključku da ako se ovde ne radi o učešću Vladimira Djukanovića i Zorana Miloševića, u radu najavljene radne grupe, koja bi se bavila izradom predloga za donošenje podzakonskih akata onda je najlogičniji zaključak da se dve pomenute kompanije spremaju za kupovinu državnog dela državne lutrije Srbije.\nPostavljanje Djukanovića i Miloševića na ekspertske pozicije u Državnoj Lutriji Srbije predstavlja pretnju po celo legalno i legitimno tržište budući da im se daje mogućnost da utiču na Zakonsku regulative i rade u interesu ove dve kladionice i čak da doprinesu prodaji Lutrije ovim dvema kladionicama. Kako će reagovati inopartneri i kompanije koje imaju sklopljen ugovor sa Državnom Lutrijom na ovu vest ostaje da se vidi, a Jakta će u međuvremenu tražiti preispitivanje ovakve odluke i zaštitu interesa svojih članova.


Građanima su se u 17:15 obratili ministar za pitanja boraca i invalida odbrambeno-oslobodilačkog rata Salko Bukvarević, načelnik Federalnog štaba civilne zaštite Fahrudin Solak i generalni direktor Javnog preduzeća BH Gas Jasmin Salkić.\nBukvarević: Prioritet penzije i boračke naknade\nFederalni ministar za pitanja boraca i invalida odbrambeno-oslobodilačkog rata Salko Bukvarević, izjavio je danas u Sarajevu da su penzije i boračke naknade prioritet u isplati iz budžeta Federacije BiH.\nČestitao je današnji dan kada je odlukom Predsjedništva RBiH formirana Teritorijalna odbrana RBiH.\n"Odluka Predsjedništva je bila od strateškog značaja jer su sve oružane formacije stavljene pod jedinstvenu komandu i obilježja, a što će kasnije dovesti do formiranja Armije RBiH čime je agresor osujećen u ostvarivanju zacrtanih ciljeva", kazao je Bukvarević.\nPosebno je istakao značaj Patriotske lige BiH, MUP-a RBiH, Zelenih beretki, i drugih...\nKako je kazao, jučer su održali sastanak, a predstavnici boraca iskazali su podršku Ministarstvu i Vladi FBiH koja je uz borce te su pozdravili odluku da boračke naknade i obim prava ovoj populaciji, ne bude umanjen.\n"Federalno Ministarstvo je uputilo prijedlog prema Vladi FBiH da sva pozicija unutar Ministarstva preusmjeri 20 miliona KM u Fond za borbu protiv koronavirusa, ali su te uštede i rezovi napravljeni u skladu sa opredjeljenjem Vlade FBiH i Ministarstva da se naknade borcima i članovima njihovih porodica ne umanjuju", izjavio je Bukvarević.\nNaglasio je da su "penzije i boračke naknade prioritet u isplati iz budžeta Federacije BiH".\n"Učinit ćemo se napore da najranjivije kategorije našeg društva zaštitimo. S tim u vezi je i odluka našeg Ministarstva da 20 miliona KM preusmjerimo u Fond koji će biti od pomoći u borbi protiv koronavirusa", rekao je Bukvarević.\nDodao je da će sva obilježavanja značajnih datuma, koja slijede, biti prilagođena uslovima koji budu u narednom periodu.\nBukvarević je pozvao sve građane da se svako na svoj način, primjereno i dostojanstveno sjeti šehida i poginulih boraca u BiH.\nSolak: Postavljeni trijažni šatori na 14 graničnih prijelaza\nNačelnik Federalnog štaba civilne zaštite Fahrudin Solak zahvalio je danas svima, posebno penzionerima starijima od 65 godina koji su ispoštovali sve mjere koje je Štab donio.\nŠtab je tokom dva dana izvršavao konkretne zadatke Predsjedništva Bosne i Hercegovine te su na 14 graničnih prijelaza koji se nalaze na teritoriji Federacije BiH postavljeni trijažni šatori za boravak građana, a tu su im osigurani toaleti, voda i sve drugo neophodno za život.\nKako je pojasnio, građani će tu boraviti do određenja mjesta gdje će boraviti poslije zdravstvenog pregleda te je zamolio za strpljenje.\nNaglasio je da se donesene mjere poštuju te da nema nikakvih problema, ali i da su u stalnom kontaktu s kantonalnim službama.\nIzrazio je nadu da će se situacija s panedmijom koronavirusa Covid-19 brzo završiti te da će sve donesene mjere biti ukinute, ali do tada je zamolio građane na strpljenje i poštovanje naredbi.\nNa bosanskohercegovački granični prijelaz Izačić večeras bi trebala doći dva autobusa s bh. državljanima iz Republike Austrije i svi oni će proći trijažne šatore koji su na graničnim prijelazima i postavljeni, potvrdio je danas načelnik Federalnog štaba civilne zaštite Fahrudin Solak.\nSalkić: Uredno snabdijevanje gasom\nGeneralni direktor Javnog preduzeća BH Gas Jasmin Salkić naglasio je danas da je snabdijevanje gasom u Federaciji Bosne i Hercegovine uredno, a sve obaveze su plaćene budući da se radi o stopostotnom uvoznom energentu.\n- Timovi su podijeljeni u skladu s uputama Federalnog štaba civilne zaštite kako bi se održavale tehničke stvari samog gasovoda. Vrlo važna informacija je da je snabdijevanje uredno s obzirom da je u aprilu zabilježena rekordna potrošnja gasa bez obzira što nisu zabilježene niske temperature - dodao je.\nKao pozitivnu vijest izdvojio je da će biti prijedlog za smanjenje cijene gasa za industriju i to za oko 40 KM na hiljadu kubnih metara i to nakon obavijesti dobavljača "Gasprom - Exporta".\n- Za građane i distribuciju bit će nastavljena daljnja kalkulacija. S Vladom Federacije BiH rješavamo pitanje transporta kroz Mađarsku i nadam se da ćemo rješenjem tog pitanja imati priliku oboriti cijenu prema distributivnim kompanijama - zaključio je Salkić.


Isplivava istina: Evropa se sad setila da plaća bivše OVK teroriste - Sputnjik Srbija\n19:44 14 Jun 2021\n18:27 29.03.2019 Preuzmite kraći link\nMada, i britanski ambasador u Prištini Rori O‘Konel podržao je švajcarskog kolegu objavom na Fejsbuku: „Švajcarski ambasador je rekao ono što svi mislimo. Vreme je za ljude koji žele da Kosovo deluje protiv kriminala i korupcije. To je težak izazov, ne samo za Kosovo. Oni koji to budu radili, imaće našu podršku“. Sve to izazvalo je gnev među političkim liderima Prištine. Iako se još pre više od pola godine digla prašina zbog „prvoboračkih penzija“ lažnim veteranima terorističke „Oslobodilačke vojske Kosova“, zbog čega su se na sudu našli i visoki funkcioneri Vlade Kosova, može se očekivati da se najveća korupcionaška afera u poslednjih 20 godina neće završiti poštenim sudskim postupkom.\nNekadašnji šef Vojnobezbednosne agencije Momir Stojanović kaže za Sputnjik da je u vreme rata na Kosovu i Metohiji teroristička OVK imala oko 25.000 ljudi, ali je situacija danas dovedena do apsurda, zato što je nakon završetka rata u južnoj srpskoj pokrajini, po svim potpisanim sporazumima, sastav OVK trebalo da se rasformira i razoruža.\nMeđutim, kako to nikada nije realizovano, već je to naoružanje koje su pripadnici OVK koristili u ratu na Kosovu sklonjeno i uskladišteno na tajnim lokacijama i pripremljeno za eventualne sukobe sa Srbijom, mi sad imamo apsurd da i Ramuš Haradinaj ali i Hašim Tači i bivši komandanti OVK otvoreno koketiraju sa tim veteranima OVK, od kojih zavisi njihova politička sudbina.\n„S obzirom da EU pomaže ’Kosovo u razvoju‘ i da se iz raznih fondova EU sliva ogromna svota novca, situacija je dovedena do apsurda da dobar deo tog novca završava kroz tajnu uplatu zvaničnih kosovskih institucija veteranima OVK. Zato se može zaključiti da EU posredno, preko kosovskih institucija, finansira veterane OVK“, kaže Stojanović.\nNa pitanje kako se 25.000 terorista pretvorilo u 40.000 veterana OVK kojima je u avgustu prošle godine odobren „prvoborački status“, Stojanović odgovara da se sigurno radi o članovima porodica ne samo veterana OVK već i lidera privremenih institucija.\nKosovsko društvo je neuređeno i plemensko, tako da se novcem dobijenima od šverca droge, belog roblja i raznih nelegalnih fondova finansiraju veterani, politički lideri i članovi njihovih porodica.\nMeđunarodna zajednica ne može naterati institucije tzv. Kosova da prestanu finansirati „lažne veterane”, jer je albansko društvo na Kosovu vrlo homogeno i jedinstveno u ideji da obezbedi punu nezavisnost Kosova, ne bi li posle toga prešli na stvaranje „Velike Albanije“ i oni ne žale novac za te ciljeve.\nBritanski ambasador podržao švajcarskog kolegu u Prištini\nProblem je u tome što su svi predstavnici međunarodnih snaga Kfora i Unmika od 1999. godine „potkupljeni, podmićeni i korumpirani“ od strane albanskih lobista i predstavnika kosovskih institucija i to je javna tajna već godinama.\n„Zato od 1999. godine do danas na Kosovu nije nikada sprovedeno ni razoružanje, ni rasformiranje OVK, niti je procesuiran ijedan Albanac za ratne zločine i zato nijedna institucija na Kosovu ne funkcioniše. To je suština priče i problem je što su Albanci uspeli lobiranjem da podmite predstavnike EU i cele međunarodne zajednice, koji su prisutni na Kosovu i Metohiji“, smatra bivši prvi čovek VBA.\nZato pripadnici „međunarodne zajednice“ prećutno, kroz svoje izveštaje Ujedinjenim nacijama i Evropskoj komisiji „lakiraju“ i lažno prikazuju realno stanje na KiM, što je glavni problem koji je prisutan i danas.\nNi posle istupa švajcarskog ambasadora, koga već podržavaju na Zapadu, neće doći do obustavljanja isplata „prvoboračkih penzija“ lažnim pripadnicima OVK, jer je EU sada u mat-poziciji zato što su „sve vodeće zemlje Unije priznale nezavisnost Kosova“.\nVodeće zemlje EU svesno prećutkuju tu činjenicu, do onog momenta dokle Kosovo faktički ne postane nezavisno i zato neće pokretati pitanja odlivanja novca iz evropskih fondova na nelegalan način.\nKrvava Rajmonda: Kako je prva žena pripadnica OVK izbegla odlazak u Hag iz — Amerike\n„Onog momenta kad obezbede taj ključni cilj da Kosovo postane nezavisna država, onda će se oni oštro okomiti na kosovske institucije da prekinu sve nelegalne tokove novca i odlivanje iz evropskih fondova prema veteranima OVK i nekim drugim procesima i pojavama na KiM“, zaključio je Stojanović.\nStoltenberg otkrio planove NATO-a na Kosovu\nNovi pravac suda za zločine OVK\nSud, finansiranje, ratni veterani, penzije, korupcija, kriminal, Žan Iber Lebe, Rori O'Konel, Ramuš Haradinaj, Momir Stojanović, Hašim Tači, Kosovo i Metohija


Rad sa Zvezdinim Radulovićem lakše do opstanka - SPORTSKI ŽURNAL\nMiloš Trifunović, sportski direktor Rada, očekuje odgovor Zvezde za napadača\nRad u Lari, u antalijskoj regiji, brusi formu za nastavak prvenstva u kojem je jedini cilj opstanak u Super ligi. Da do toga dođe treneru Milanu Milanoviću pomoći će jesenji igrački kadar, umanjen za čak 11 odlazaka, ali potpomognut novajlijama - Lukom Gojkovićem, Nemanjom Mladenovićem, Slavišom Stojanovićem, Nenadom Adžibabom, Filipom Stanisavljevićem, Markom Šarićem i Petrom Karaklajićem.\nMoguće da će narednih dana još jedan novi fudbaler zadužiti nebeskoplavu opremu - Andrija Radulović. O želji da angažuje vihorno krilo Crvene zvezde, sportski direktor Građevinara, Miloš Trifunović govorio je još po dolasku u Tursku:\n- Zahtev Zvezdi da nam pozajmi talentovanog napadača smo odavno Radulovića je odavno upućen. Nestrpljivo očekujemo rasplet, nadamo se pozitivnom odgovoru. Već smo se pojačali sa kvalitetnim igračima, ali dolaskom Andrije upotpunili bismo prelazni rok. Voleo bih da nam se priključi na pripremama, jer bismo tako imali dovoljno vremena da se zajedno sa njim spremimo za iskušenja u prolećnom delu prvenstva.


Nafta skuplja uoči novih ekonomskih podataka iz SAD | ENERGETIKArs.com\nNalazite se na Home » Nafta » Nafta skuplja uoči novih ekonomskih podataka iz SAD\nNafta skuplja uoči novih ekonomskih podataka iz SAD\nObjavljeno: 11:28, 23. децембра 2014.\nNJUJORK, Terminske cijene nafte su danas porasle, u očekivanju boljih ekonomskih podataka iz SAD.\nBarel američke „lake“ nafte (WTI) za isporuku u februaru poskupio je na merkantilnoj berzi u Njujorku 64 centa na 55,90 dolara, dok je barel sjevernomorske nafte tipa „brent“ za februarsku isporuku na tržištu u Londonu poskupio 33 centa na 60,44 dolara, prenosi agencija Frans pres.\n„Mogli bismo danas da uočimo blagi skok cijena nafte, jer investitori očekuju da će podaci o američkom bruto domaćem proizvodu (BDP) za treći kvartal biti revidirani naviše“. izjavio je investicioni analitičar singapurske kompanije „Filip fjučers“, Danijel Ang.\nAmeričko ministarstvo trgovine će kasnije danas objaviti najnovije procjene o rastu američkog BDP-a, a ekonomisti očekuju da je privreda SAD u periodu jul – septembar porasla 4,3 odsto umjesto prethodno prognoziranih 3,9 odsto. Na ove podatke se sa nestrpljenjem čeka jer su SAD najveći svjetski potrošač nafte.


Zvezda u Surdulici, Partizan dočekuje Proleter - SPORTSKI ŽURNAL\nZvezda u Surdulici, Partizan dočekuje Proleter\nPrva utakmica 23. kola igra se danas od 18 časova u Novom Sadu, gde će Vojvodina dočekati drugoplasirani Radnički iz Niša\nPrva utakmica 23. kola igra se danas od 18 časova u Novom Sadu, gde će Vojvodina dočekati drugoplasirani Radnički iz Niša. Novosađani će pokušati da prekinu niz od četiri utakmice bez pobede, a Radnički da nastavi niz pobeda i ostane u vrhu tabele.\nVodeća Crvena zvezda igra u subotu od 17 časova u Surdulici i pokušaće da ostane jedina neporažena ekipa u prvenstvu. U prvom delu prvenstva beogradski tim pobedio je sa 6:0.\nFudbaleri Partizana igraju u subotu od 19 časova na svom terenu protiv Proletera i žele pobedu kako bi zadržali korak za vodećima. Ulaz će biti besplatan, a na takav potez uprava kluba odlučila se nakon potvrde Apelacionog suda da stadion u Humskoj pripada JSD Partizan.


Počela obuka prekvalifikacije za posao u IT sektoru za više od 400 osoba\nViše od 400 ljudi započelo je obuke prekvalifikacije za rad u IT sektoru u okviru trećeg kruga programa koji organizuju Kancelarija za Informacione tehnologije i elektronsku upravu Vlade Srbije u partnerstvu sa Programom Ujedinjenih nacija za razvoj (UNDP).\nViše od 400 ljudi započelo je prekvalifikaciju za rad u IT sektoru u okviru trećeg kruga programa koji organizuju Kancelarija za Informacione tehnologije i elektronsku upravu Vlade Srbije u partnerstvu sa Programom Ujedinjenih nacija za razvoj (UNDP).\nTreći krug obuke biće organizovan za zaposlene kandidate, koji žele da promene karijeru i zaposle se u IT sektoru. U ovom krugu prijavljeno je ukupno 4.000 kandidata, testirano 2.000 njih, a najboljih 411 dobilo je priliku da pohađa obuke koje će se vršiti u Beogradu, Novom ...\nPočinje prekvalifikacija za najperspektivniju granu privrede\nBeograd -- Više od 400 ljudi započelo je obuku i prekvalifikaciju za rad u IT sektoru. Prekvalifikicaija se održava u okviru trećeg kruga programa koji organizuju Kancelarija za informacione tehnologije i elektronsku upravu Vlade Srbije u partnerstvu sa Programom Ujedinjenih ...\nPC press - 22.02.2019\nViše od 400 ljudi započelo je obuke prekvalifikacije za rad u IT sektoru u okviru trećeg kruga programa koji organizuju u partnerstvu sa . Treći krug obuke biće organizovan za zaposlene kandidate, koji žele da promene karijeru i zaposle se u IT sektoru.


Razvoj hirurgije ramena i lakta u Opštoj bolnici - YU ECO RTV\nNaslovna / Društvo / Razvoj hirurgije ramena i lakta u Opštoj bolnici\nRazvoj hirurgije ramena i lakta u Opštoj bolnici\nMiljana Crnogorac septembar 18, 2017\tDruštvo, Zdravstvo Napiši komentar 234 Pregledi\nU Opštoj bolnici sutra će biti izvedene tri operacije, kojima počinje obučavanje lekara za izvođenje operacija iz oblasti hirurgije ramena i lakta. Lekare iz bolnice obučavaće specijalista ortopedije i traumatologije i subspecijalista za hirurgiju ramena i lakta dr Srđan Živanović. Dr Živanović već osam godina radi u bolnici u Danskoj na klinici za rame i lakat, a poslednjih pet godina radi na stručnom usavršavanju lekara koji se bave patologijom ramena u Srbiji.\nDirektor Opšte bolnice dr Slobodan Puškar podsetio je da je cilj uprave, ali i svih zaposlenih u bolnici unapređenje rada, usvajanje novih tehnologija, znanja i veština, o čemu svedoči i poseta dr Živanovića. U našoj bolnici biće realizovana edukacija lekara u oblasti hirurgije ramena i lakta, kao i operativnio program. Takođe naši lekari obučavaće se i u Danskoj.\nNačelnik Odeljenja za ortopediju i traumatologiju dr Mirsad Maljanović istakao je da je potreba za razvojem hirurgije ramena i lakta velika, te da Opšta bolnica ima veliki broj pacijenata koji imaju probleme koji spadaju u domen ove hirurgije. On je dodao da se mali broj lekara u našoj zemlji bavi tom problematikom, te da je neophodno taj domen unaprediti.\nDr Srđan Živanović ističe da je radio prihvatio poziv dr Maljanovića da učestvuje u razvoju hirurgije ramena i lakta u Opštoj bolnici u Subotici. On je dodao i da veliki deo uslova za hirurgiju ramena i lakta u našoj bolnici već postoji, a prve operacije biće izvedene sutra.\nDr Živanović će periodično dolaziti na ortopedsko odeljenje i vršiti, zajedno sa lekarima odeljenja, preglede pacijenata prema protokolima koji su prisutni u razvijenim zemljama. U ortopedskoj operacionoj sali će vršiti i pokazne operacije uz obučavanje lekara i instrumentara za izvođenje operacija ramena i lakta.\nSledeća Akcija „Selu u pohode“sutra u prostorijama MZ Palić


Opština Budva i Turistička organizacija Budva predstavile su svoj rad u proteklom periodu na sajmu „Živjeti savremeno“.\nSamostalni savjetnik za investicije Marko Asanović, kazao je:\n„Na ovaj sajamski nastup nas je potakla činjenica da moramo da ostvarimo bliži kontakt sa građanima. Želimo da građanima predstavimo ono što smo uradili u prethodnom periodu i kakvi su nam planovi za budućnost.\nKonkretno, asfaltiran je veliki broj ulica, tako da je saobraćajna infrastruktura u znatnoj mjeri promijenjena na bolje, a ono na šta smo posebno ponosni je izgradnja pasarele u Bečićima, zatim izgradnja kružnog toka, takođe u Bečićima, gdje je u potpunosti uticano na bezbjednost saobraćaja, kao i izgradnja nekoliko ulica kroz Budvu.\nAsanović je naveo dio velikog broja razvojnih projekata:\n„Planiramo ulaganje u sportske terene i dječija igrališta, a trenutno je u procesu izgradnja sportskih terena u Bečićima, tenderska procedura za sportske terene u Svetom Stefanu - očekujemo da se brzo završi, a slika sportskog terena, kako će u budućnosti izgledati, prikazana je i ovdje na Sajmu.\nŠto se tiče drugih projekata, planira se izgradnja jedne, a možda čak i dvije ulice u Buljarici, izgradnja kružnog toka na ulici S47, na obilaznici , kod sadašnje zgrade „Tehno Max“-a, u perspektivi je uređenje potoka Topliš, zatim uređenje bečićkog potoka, i još jedan značajan dio infrastrukturnih projekata.“\nO dinamici njihove realizacije, kazao je:\n„Ovo što sam sada predstavio jesu projekti koji će se realizovati vrlo brzo, ili je u toku izvođenje ili tenderska procedura, a ono što u budućnosti predstavljamo to su razvojni projekti poput izletišta na Brajićima, kulturni projekat obnove crkve Svetog Antuna“ - istakao je.


Objavljen Program novčanih podrški u poljoprivredi i ruralnom razvoju za 2022. godinu - RTV SLON\nNa 253. hitnoj sjednici Vlade Federacije Bosne i Hercegovine održanoj 15.04.2022. godine, Vlada Federacije BiH je usvojila Program utroška sredstava sa kriterijima raspodjele sredstava “Subvencija privatnim preduzećima i preduzetnicima – Poticaj za poljoprivredu” utvrđenih Budžetom Federacije Bosne i Hercegovine za 2022. godinu Federalnom ministarstvu poljoprivrede, vodoprivrede i šumarstva u iznosu od 106 miliona KM.\nBudžetom FBiH za 2022. godinu odobrena sredstva za poticaj poljoprivredi veća su za 19 miliona KM u odnosu na prošlogodišnji budžet a Programom novčanih podrški u poljoprivredi i ruralnom razvoju za 2022. godinu planirana sredstava za poticaje biljnoj i animalnoj proizvodnji su veća od prošlogodišnjih.\nZa novčanu podršku biljne proizvodnje osigurano je 16.165.000 KM, te su u Program novčanih podrški uvedene i nove kulture koje do sada, prije svega zbog nedostatka sredstava, nisu bile uključene. Tako je u okviru mjere koja se odnosi na krmno bilje uvedena podrška za travno-djetelinske smjese i djeteline, kao zamjenu za skupe uvozne koncetrate. Kod povrća je prvi put uvedena podrška za proizvodnju kupusa, kelja, lubenice i graha, zatim kod voća je uvedena podrška za uzgoj oraha, badema, borovnica, brusnica i aronije.\nNovčane podrške za ruralni razvoj usmjerene su i u mjere za povećanje konkurentnosti i zaštitu ruralnog okoliša. U okviru mjera za povećanje konkurentnosti koje su ključne za opstanak i razvoj poljoprivrednih gazdinstava i prehrambene industrije, predviđeno je 12.100.000 KM. Riječ je o sredstvima namijenjenim za podršku investicijama u poljoprivredne mašine i priključne uređaje, opremu za biljnu i stočarsku proizvodnju, te nabavku rasplodne stoke, kao i izgradnju, proširenje i opremanje objekata u funkciji poljoprivredne proizvodnje i prerade. Potom za legalizaciju građevinskih objekata i ispunjavanje okolišnih standarda, te podizanju višegodišnjih zasada, od čega će biti finansirano do 30 posto vrijednosti prihvatljivih troškova investicije. Ovi projekti finansiraju se i putem kreditne linije Razvojne banke Federacije BiH u čemu Federalno ministarstvo poljoprivrede učestvuje grantom od 2.000.000 KM, iz kojeg će se finansirati do 25 posto vrijednosti prihvatljivih troškova investicije.\nZa mjere zaštite ruralnog okoliša izdvojeno je 70.000 KM koje su planirane za podršku certifikaciji organske proizvodnje, koja osigurava primjena proizvodnih tehnologija sa smanjenom upotrebom pesticida i gnojiva, a čime se štiti okoliš, te osiguravaju zdravi i prirodni prehrambeni proizvodi.\nU okviru modela ostalih vrsta podrški, izdvojen je iznos od 4.140.000 KM, koji je planiran za podršku sufinansiranju osiguranja od šteta u poljoprivredi, te organizovanja stručnih skupova i sajmova, te izlaganja na sajmovima. Pored toga, podrške su namijenjene za sufinansiranje organizovanje poljoprivrednika, troškove standardizacije proizvoda, te podršku različitim programima pokretanja proizvodnje i poticanje jesenske sjetve.\nPredviđene mjere u Programu novčanih podrški u poljoprivredi i ruralnom razvoju za 2022. godinu trebaju doprinijeti unapređenju poljoprivredne proizvodnje i povećanju obima korištenja poljoprivrednog zemljišta s ciljem jačanja konkurentnosti na domaćem i inostranom tržištu, te povećanju ponude domaćim poljoprivrednim proizvodima uz poboljšanje kvalitete zdravstvene i higijenske ispravnosti proizvoda u skladu sa zahtjevima potrošača. Uz to, trebaju osigurati stabilan dohodak u poljoprivredi, kao i životni standard poljoprivrednih proizvodača, te postepenu harmonizaciju i integraciju sektora poljoprivrede u svjetsko i tržište Evropske unije.\nOdlukom Vlade FBiH Program novčanih podrški u poljoprivredi i ruralnom razvoju za 2022. godinu stupa danom donošenja a isti će biti objavljen u Službenim novinama FBiH u toku ove sedmice.\nVAŽNA NAPOMENA: Preuzimanje obrazaca i podnošenje zahtjeva za novčanu podršku za model ruralnog razvoja i model ostalih vrsta podrška za 2022. godinu bit će moguće tek nakon objave novih pravilnika i obavijesti o podnošenju zahtjeva, što će također uskoro biti objavljeno na ovoj web stranici.\nPrethodni članak/VIDEO/ Alić: Sankcije su prvi korak u uklanjanju pojedinaca iz politike\nSljedeći Članak/VIDEO/ Tuzlanski vjerski objekti – Čaršijska džamija


Pismo međunarodnih organizacija premijerki Srbije o stanju u ustanovama za osobe sa invaliditetom - Društvo - Dnevni list Danas\nPočetna » Društvo » Pismo međunarodnih organizacija premijerki Srbije o stanju u ustanovama za osobe sa invaliditetom\n2Piše: Beta 31. jula 2020. 18.12\nTe organizacije su upismu izrazile „zabrinutost zbog situacije u kojoj su hiljade žena, muškaraca i dece sa invaliditetom koje žive u tim institucijama širom Srbije“.\nOrganizacije povodom pandemije KOVIDA-19 traže od premijerke „više informacija o odgovoru Vlade Srbije na situaciju, posebno u pogledu koraka koje preduzima kako bi se obezbedila ljudska prava osoba sa invaliditetom, uključujući i one koji žive u rezidencijalnim ustanovama“.\nU pismu se navodi da je organizacija „Hjuman rajts voč“ 14. aprila poslala pismo Ministarstvu rada, zapošljavanja, boračke i socijalne politike „zahtevajući informacije o, između ostalog, potezima koje je Vlada preduzela da spreči širenje KOVIDA-19 u rezidencijalnim ustanovama za decu i odrasle osobe sa invaliditetom“.\n„Hjuman rajts voč“ je, piše u pismu, slao i dodatne zahteve za informacije, posebno o ukupnom broju infekcija i smrtnih slučajeva. Te zahteve poslao je Ministarstvu rada 28. aprila, Ministarstvu zdravlja 29. aprila i 8. maja, a Republičkom zavodu za javno zdravlje 8. maja, ali do pisanja otvorenog pisma, tražene informacije nisu stigle.\n„Iako je Ministarstvo rada potvrdilo primanje zahteva, MDRI-S još čeka odgovor Republičkog zavoda za javno zdravstvo sa traženim informacijama“, piše u pismu.\nOrganizacije ukazuju da bi „jasni i sveobuhvatni podaci o ukupnom broju infekcija i smrtnih slučajeva pomogli široj javnosti da shvati uticaj epidemije na ustanove socijalne zaštite“, a to bi dalo i „više poverenja porodicama i javnosti“.\n„Objavljivanje takvih informacija takođe bi bilo merljiv dokaz posvećenosti Srbije zaštiti prava osoba sa invaliditetom, od najmlađih do najstarijih“, piše u pismu.\nOrganizacije-potpisnice pisma još jednom traže „jasne informacije o ukupnom broju infekcija i smrtnih slučajeva unutar institucija otkad je 11. marta 2020. Svetska zdravstvena organizacija proglasila pandemiju KOVID-19“.\nZatim se primećuje da su „osobe sa invaliditetom koje žive u ustanovama socijalne zaštite širom Srbije i dalje lišene slobode da se kreću i napuštaju ustanove ili da im u posetu dolaze članovi porodice i drugi“ i to još od 12. marta, s izuzetkom 9-29. juna, kada je Ministarstvo rada dozvolilo neke posete pod veoma strogim uslovima.\nS tim u vezi, premijerka Srbije u pismu se poziva da osigura „da svako ograničenje kretanja i poseta uspostavi ravnotežu zaštite osoba s invaliditetom od rizika izloženosti korona virusu, i njihove potrebe za porodicom, povezanošću i pravom na slobodu“.\n„Na kraju, pozivamo vas da preduzmete korake ka reformi svih zakona i politika kako bi se ispunile obaveze Srbije prema UN“, piše u pismu premijerki Brnabić uz navod iz medjunardne Konvencije o pravima osoba sa invaliditetom.\nOrganizacije na kraju izmedju ostalog traže da se „hitno razvije plan za brzu deinstitucionalizaciju dece i odraslih sa teškoćama… kako bi se osiguralo da svaka osoba sa invaliditetom može da napusti instituciju i živi u zajednici“, kao i da se „odrede odgovarajući finansijski i ljudski resursi za podršku prelaska sa institucionalne nege na nezavisan život u zajednici“.\nPismo su potpisale organizacije: „Disability Rights International“, „European Network on Independent Living – ENIL“, „Human Rights Watch“, „Inclusion Europe“, „MDRI-S“ i „Validity Foundation“.\nAna Brnabić, Korona virus, osobe sa invaliditetom, Otvoreno pismoBeograd\nTribina i filmovi o seksualnosti žena sa invaliditetom\n31. jula 2020. u 18.33\nCeka da sef nadje vremena i sastavi odgovor, jer sada ima preca posla posto se blize predsednicki izbori\n31. jula 2020. u 19.35\nNašli su kome da pišu.


Posebna sjednica u NSRS 27. februara, najavljeno obraćanje Dodika i Ivanića – mojKontakt portal – Radio Televizija Kontakt\nPodijeljeni su pozivi i dostavljeni materijali svim poslaničkim klubovima za posebnu sjednicu Narodne skupštine Republike Srpske na kojoj bi trebalo da bude razmatrana informacija o mogućem zahtjevu za reviziju presude Međunarodnog suda pravde po tužbi BiH protiv Srbije i Crne Gore, rečeno je danas Srni u ovoj instituciji.\nU navedenoj informaciji ističe se da nisu ispunjeni materijalni, niti formalni uslovi za podnošenje zahtjeva za reviziju i da u postupku u Međunarodnom sudom pravde u Hagu ne postoji aktivna legitimacija za ovakvu procesnu radnju.\n“Svako eventualno nastupanje pravnog zastupnika BiH u Međunarodnom sudu pravde, bez odgovarajuće odluke Predsjedništva BiH, nije pravno valjano i predstavljalo bi akt vanustavnog djelovanja i lažnog predstavljanja”, navodi se u informaciji.\nU dosadašnjoj praksi Međunarodnog suda pravde u Hagu tri puta je podnesen zahtjev za reviziju presude i u svim slučajevima podnosilac zahtjeva za reviziju nije ostvario uspjeh.\nKolegijum Narodne skupštine Republike Srpske sinoć je odlučio da u ponedjeljak, 27. februara bude održana posebna sjednica Narodne skupštine na kojoj bi trebalo da bude razmatrana informacija o mogućem zahtjevu za reviziju presude Međunarodnog suda pravde po tužbi BiH protiv Srbije i Crne Gore.\nSjednica je zakazana na inicijativu potrebnog broja poslanika Narodne skupštine u skladu sa Poslovnikom kojim je propisano da je predsjednik Narodne skupštine dužan sazvati sjednicu na zahtjev trećine narodnih poslanika.\nNa posebnoj sjednici poslanicima bi trebalo da se obrate predsjednik Republike Srpske Milorad Dodik i predsjedavajući Predsjedništva BiH Mladen Ivanić.\nUhapšeni “Pišonja i Žuga” iz Imotskog


Ekonomija - datum: 2018-03-09 DRŽAVA PLANIRA NASTAVAK AUTOPUTA DO GRANICE SA SRBIJOM Formirali tim za dionicu do Srbije\nVlada je usvojila informaciju o potrebi formiranja ekspertsko-pregovaračkog tima za nastavak realizacije projekta autoputa Bar – Boljare.\n– Na taj način je pokrenut proces stvaranja pretpostavki da se već sada, tokom gradnje prioritetne dionice autoputa, obezbijedi nastavak gradnje ostalih dionica do granice sa Srbijom – piše u saopštenju Vlade.\nPetnaestočlani ekspertsko-pregovarački tim, na čelu sa ministrom saobraćaja Osmanom Nurkovićem, zadužen je da predloži Vladi optimalnu proceduru, odnosno model za realizaciju dionice Mateševo – Andrijevica autoputa Bar – Boljare.\n– Zadužen je i da definiše kriterijume za pretkvalifikaciju najpovoljnijih ponuđača u skladu sa najboljom međunarodnom praksom u cilju najbolje zaštite interesa investitora, da ocjenjuje prikupljene ponude za izbor najpovoljnijeg ponuđača, vodi pregovore sa najpovoljnijim ponuđačem ili ponuđačima i koordinira aktivnostima na realizaciji projekta – kazali su iz Vlade.\nCrna Gora je kroz investicioni okvir za zapadni Balkan dobila oko 5,5 miliona eura bespovratnih sredstava za pripremu idejnih projekata i pratećih elaborata i da je u toku priprema nove sveobuhvatne studije opravdanosti za pun profil cijelog autoputa.\nVlada je donijela i plan davanja koncesija u oblasti voda za ovu godinu koji se temelji na analizi i ocjeni postojećeg stanja, u pogledu opisa koncesija, lokacija na kojima se može vršiti koncesiona djelatnost.\nUsvojena je i infromacija o dodatnom kreditnom zaduženju opštine Andrijevica za potrebe realizacije projekta izgradnje cjevovoda za vodosnabdijevanje, koji se finansira iz sredstava Evropske investicione banke (EIB).


Maja Pavlović posle sastanka sa REM: Nastavljam štrajk glađu - Društvo - Dnevni list Danas\nPočetna » Društvo » Maja Pavlović posle sastanka sa REM: Nastavljam štrajk glađu\n0Piše: Beta 03. maja 2019. 18.21 Izmenjeno: 07. maja 2019. 04.03\nFoto: Anđela Milivojevic\nNakon susreta sa Majom Pavlović u REM-u, Janković je rekla da je potrebna koordinisana akcija i brz odgovor, a da je premijerka prava adresa, kao mesto gde se objedinjuju problemi iz raznih ministarstava o kojima je govorila Pavlović.\nMaja Pavlović je novinarima rekla da će nastaviti štrajk glađu i prekinuti ga tek kada se prve tačke iz njenog zahteva ispune, jer je moguće da se to brzo uradi.\nNovinar Nedim Sejdinović pozvao je kolege i prijatelje iz Beograda da obiđu i podrže Maju Pavlović.\nNews: Maja će noć provesti u zgradi Skupštine opštine Stari Grad.Maja Pavlović nastavlja štrajk glađu ispred zloglasnog REM-a. Molim kolege i prijatelje iz BG da je obiđu i podrže!\nGepostet von Nedim Sejdinovic am Freitag, 3. Mai 2019\nMaja Pavlović, REM, štrajk glađuBeograd\nMaja Pavlović prekinula štrajk posle razgovora sa Vučićem


07/06/2020 Global Media AKTUELNO, NAUKA I TEHNOLOGIJA 0\nGrad Hvar obustavlja uvođenje 5G tehnologije dok se ne dokaže da ta tehnologija nema negativan uticaj na ljude i okolinu.\nOdluka će biti dostavljena Vladi i Hrvatskoj regulatornoj agenciji za mrežne delatnosti, koja je dužna da je prosledi svim relevantnim čimbenicima koji deluju na području grada Hvara.\nKako navode iz Hvara, uzeta su u obzir rezultati istraživanja koje je sprovela Svetska zdravstvena organizacija kao i činjenica da je ministarka zaštite okoline regiona grada Brisela Selin Fremo obustavila postavljanje 5G mreže na području ovog regiona dok se ne dokaže uticaj na ljudsko zdravlje i okolinu.\nTakođe, uzete su u obzir i Rezolucije Evropskog parlamenta (Zdravstveni problemi povezani s elektromagnetskim poljima i Evropski akcioni plan za zdravlje i okolinu), kao i Rezolucija Saveta Evrope – Potencijalne opasnosti elektromagnetskih polja i njihov uticaj na okolinu.\nSrbi za eksperimente bolji od pacova – Koga je u Srbiji podmićivala farmaceutska mafija iz vodećih svetskih farmaceutskih kompanija\nKarantin za informacije – Ana Brnabić i struka u Srbiji ukinuli slobodu govora i javnog informisanja građana\nZašto se migranti šalju u siromašnu Srbiju a ne u bogate okolne zemlje iste kulture i religije?\nRockefelleri – osnivači Hrvatskog zdravstva, savremene eugenike, UN-a, WHO-a…\nGrad Hvar obustavlja uvođenje 5G\nHvar obustavlja uvođenje 5G\nHvar obustavlja uvođenje 5G tehnologije\nnegativan uticaj na ljude\nnegativan uticaj na ljude i okolinu\nnegativan uticaj na okolinu


Kao da nije prva pripremna utakmica, kao da se radi o borbi za medalje, sa takvim žarom su večeras u pariskom ''Bersiju'' igrale selekcije Francuske i Srbije! Isključeni Jokić i Ažinsa, Teodosić takođe, posle dve tehničke greške... U prvoj, i to… »\nSportski žurnal: Slavlje Srbije u Parizu, Bogdanović vodio Orlove do pobedeVesti online: "Orlovi" utišali Pariz! Marković presudio Francuzimajoš 2 povezane\nAustrija: U autobuskoj nesreći 40 povređenih\nU saobraćajnoj nesreći, koja se danas posle podne dogodila na autoputu A 2 u Austriji između mesta Grimenštajn i Zebenštajna, povređeno je 40 osoba. Jedan slovenački autobus udario je u kamion, usled čega je četiri osobe teže i 36 lakše… »\nB92: Austrija: U autobuskoj nesreći 40 povređenihKurir: Autobus udario u kamion: Velika saobraćajna nesreća u Austriji, povređeno 40 ljudijoš 2 povezane\nSutra počinje prijavljivanje za upis na fakultete\nPrijavljivanjem kandidata koje traje od sutra do 24. juna na fakultetima kragujevačkog Univerziteta počinje upis još jedne akademske godine. Polaganje prijemnih ispita biće organizovano od 29. juna do 5. jula. Prvi upisni rok završava se 20. jula… »\nRT Kragujevac: Prijavljivanje za upis na fakultete


Održana Javna rasprava o Nacrtu zakona o pravima boraca – Veliki Park\nU Кragujevcu je juče održana Javna rasprava o Nacrtu zakona o pravima boraca, vojnih invalida, civilnih invalida rata i članova njihovih porodica koju je organizovalo Ministarstvo za rad, zapošljavanje, boračka i socijalna pitanja. Posle Vranja i Leskovca, Кragujevac je treći grad u kome se organizuje Javna rasprava o Nacrt novog zakona, koji kako je rekao Saša Dujović, samostalni savetnik u ministarstvu predstavlja sublimaciju svih postojećih propisa, saveznih, republičkih i pokrajinskih vezanih za ostvarivanje prava korisnika boračko invalidske zaštite. Zakonom neće biti ukinuto nijedno pravo koje su do sada ostvarivali, a radna grupa odobrila je i nadogradnju tih prava. Javne rasprave su prilika da sa građanima utvrdimo šta može bolje da se uradi kada je reč o pravima boraca, invalida i porodicama palih boraca, dodao je Dujović i pozvao borce da se značajnije uključe sa svojim predlozima, kako bi ministarstvu i Vladi Srbiji omogućili da izrade kreativan i moderan, a pre svega za sve borce koristan zakon.\nPredstavnike ministarstva i učesnike javne rasprave u ime grada Кragujevca pozdravila je dr Gordana Damnjanović, član Gradskog veća za zdravstvenu i socijalnu zaštitu koja je podsetila da lokalna samouprava kroz usluge iz oblasti zdravstne i socijalne zaštite nisu izuzete kategorije boraca. Jedan smo od gradova koji je svim ratnim vojnim invalidima omogućio pravo na besplatan gradski prevoz, a civilni invalidi rata ovo pravo ostvaruju sa učešćem od 50%. Iako je Nacrtom zakona o kome danas raspravljamo obuhvaćena sva zakonska regulativa, javne rasprave su prilika da se ukaže na neki segment koji možda nije do kraja definisan a kako bi svima bilo jasno šta treba uraditi i odgovoriti na pravi način svima koji su dali život za naše dostojanstvo i slobodu, kazala je dr Gordana Damnjanović.


Komovi savladali Rudar 26:20 | Meridian Sport\nNaslovna Ostalo Rukomet Komovi savladali Rudar 26:20\nInstagram - Komovi vs Rudar\nAndrijevčani su na domaćem terenu rutinski savladali Rudar 26:20 i tako upisali treću pobjedu u sezoni, koliko ima i Lovćen koji odmara ovog vikenda.\nČetvrto kolo crnogorskog šampionata otvoreno je pobjedom rukometaša Komova nad Rudarom, rezultatom 26:20.\nKomovi su uz novo dobro izdanje golmana Aleksandra Kastratovića u drugom poluvremenu uspjeli da slome otpor ekipe koja ih je prošle sezone savladala u Pljevljima.\nU tekućoj se, međutim, Rudar još traži, što i ne čudi s obzirom na značajne promjene u igračkom kadru, pa im je poraz u Beranama treći u ovom prvenstvu.\nNajbolji igrač na utakmici je Slobodan Zonjić iz RK Komovi.\nPreostale tri utakmice ovog kola su Budvanska rivijera – Partizan, Mornar 7 – Danilovgrad i Jedinstvo – Berane 1949.\nBudvanska rivijera je ubjedljivo savladala Partizan rezultatom 32:23.\nBlistao je nekadašnji crnogorski reprezentativac Marko Simović, koji je dao 11 golova, a sjajan je bio i Lazar Pešić sa 15 odbrana (jedan sedmerac).\nU toku su mečevi Mornar 7 – Danilovgrad i Jedinstvo – Berane 1949.\nPrethodni tekstJadran ponovo osvojio Kup Crne Gore: Jubilarna 10. uzastopna titula za Novljane\nSljedeći tekstNadal imao odličnu pripremu pred meč sa Novakom\nProfesor 19 oktobra, 2020 At 10:29\nA sto radi Andrijevica, dje je onaj Varagic, nidje ga nema , je l ziv


RTS - Dijaspora - Srbija na vezi - Novi predsednik Saveza Srba u Švedskoj - Savez Srba u Švedskoj - Serbernas Riksförbund\nPut ka Švedskoj, iz Hilandara, vodio je Đorđa Brstinu, predsednika Saveza Srba u Švedskoj, preko Beeograda. Ovaj predah omogućio nam je da čujemo utiske koje nosi iz kolevke srpske duhovnosti, koju je posetio tri puta. U ime svoje organizacije, predao je, kako kaže, skroman prilog za obnovu Hilandara, a sa igumanom Metodijem dogovorena je izložba o ovom srpskom manastiru u nekoliko gradova Švedske.\n„Ono što je najbitnije u ovom trenutku je da modernizujemo rad organizacije, da budemo vidljivi na internetu, medijima u Srbiji i Republici Srpskoj. Ono što je važno je pridobiti Srbe koji su na važnim mestima-intelektualce koji su cenjeni-doktori, inženjeri, oni koji po prirodi posla mogu da najbolje predstave Srbe u Švedskoj“, kaže Brstina.\nKliknite ovde i pogledajte ceo prilog:\n← Previous Previous post: Manifestacija Kulturno proleće 2013 – Igra senki\nNext → Next post: Podrska Stokholmskim Orlovima


Raspisan konkurs za projekte u kulturi | podunavlje.info\nHome > KULTURA > Raspisan konkurs za projekte u kulturi\nSMEDEREVO, 29. jun 2017 – Gradsko veće grada Smedereva raspisalo je konkurs za izbor projekata u kulturi koji se finansiraju i sufinansiraju iz budžeta grada Smedereva u 2017. godini. Za ove namene opredeljena su sredstva u ukupnom iznosu od tri miliona dinara.\nJavni konkurs se odnosi na projekte iz oblasti književnosti, muzike, likovne, primenjene, vizuelne umetnosti, dizajna i arhitekture, pozorišne umetnosti, umetničke igre, filmske umetnosti. Poslednju, sedmu oblast čine ostala izvođenja kulturnih programa i kulturnih sadržaja poput mjuzikla, cirkusa, pantomime i ulične umetnosti.\nPredmet konkursa je finansiranje ili sufinansiranje projekata u kulturi u utvrđenim kulturnim oblastima, kao i finansiranje i sufinansiranje izvornog narodnog i amaterskog stvaralaštva u 2017. godini.\nKako se navodi, cilj konkursa je stvaranje podsticajnog okruženja za unapređenje utvrđenih kulturnih oblasti, kao i obezbeđivanje uslova za dostupnost kulturnih sadržaja i razvoja publike, imajući u vidu i pripadnike društveno osetljivih grupa, na teritoriji grada Smedereva.\nKonkursom su utvrđeni i prioriteti po oblastima, a projekti će se ocenjivati na osnovu definisanih kriterijuma.\nO izboru projekata odlučuju stručne komisije, za svaku umetničku oblast posebno, a projekte amaterskog stvaralaštva razmatraće stručne komisije iz određenih oblasti u okviru kojih se realizuje.\nGrad Smederevo je za ove namene opredelio budžetska sredstva u ukupnom iznosu od tri miliona dinara.\nKonkurs za sve navedene oblasti je otvoren 30 dana, a rezultati će biti objavljeni najkasnije 60 dana od završetka prijavljivanja. Formulari za učešće na konkursu mogu da se preuzmu sa internet strane smederevo.org.rs\n27/01/2020, 12:17 am


PRETNJE IZ MALATIJE! Miletić: Kažu daće nam četiri gola - videćemo! - Informer\n10:57 Partizan 0\nDefanzivac Partizana Nemanja Miletić rekao je da se nada će Partizan da preskoči Malatiju i plasira se u plej-of za Ligu Evrope\nFudbaleri Partizana u Tursku putuju sa 3:1 iz Beograda i u slučaju da zadrže veliku prednost u narednoj fazi čeka ga skoro sigurno norveški Molde.\n- Očekujem da prođemo. Sad u autobusu smo čitali da su izjavili da će nam dati četiri gola, ali videćemo sve na terenu. Ne znam šta bi moglo da bude presudno, ali da će oni morati da krenu napred jer su u zaostatku - rekao je Miletić novinarima na aerodromu "Nikola Tesla" pre puta u Tursku.\n- Daćemo sve od sebe, videli smo da možemo da igramo sa njima. U prvoj utakmici pokazali smo da smo bolja ekipa, to moramo i da pokažemo i tamo da bismo prošli u plej-of - zaključio je Miletić.\nSrbija Fudbal sport FK Partizan Nemanja Miletić


Tesla pravi džinovsku litijum-jonsku bateriju u Australiji\nM. D. 7. jula 2017. 08:59\nKompanija „Tesla“ je saopštila da će napraviti najveću litijum-jonsku bateriju na svetu u južnoj Australiji, u okviru ponude za rešavanje aktuelne energetske krize koja je taj region „zavila u mrak“.\n„Tesla“ će na tom projektu sarađivati s francuskom kompanijom Neoan koja se bavi obnovljivom energijom, kako bi napravila farmu baterija kapaciteta 100 megavata u državi Južna Australija, prenosi agencija AP.\nGeneralni direktor kompanije „Tesla“, Elon Musk, izjavio je danas da će isporučiti taj sistem u roku od 100 dana od potpisivanja ugovora, ili da će on čak biti besplatan.\nMask je naveo da će njegov sistem biti tri puta jači od bilo kog drugog sistema baterija na zemlji.\nJužna Australija se u velikoj meri oslanja na sunčevu energiju i vetar. Država pokušava da stabilizuje svoju oštećenu električnu mrežu i bori se sa rastućim cenama struje, pošto od prošlogodišnje snažne oluje trpi veliku nestašicu energije.


Green Room - mesto za savršen koktel u Londonu - Lux Life luksuzni portal: Moda, Stil, Trendovi, Kolekcije 2019/2020...\nOdavno su prohujali dani kada su hotelski lobiji predstavljali rezervne prostore i mesta za sastajanje u kojima je fokus bio na poslovnim obavezama, a ne na pićima u rukama...\nPametno se transformišući u velike salone sa policama do plafona, barovi u lobijima hotela postaju pametni aduti i prvi bastion stila samog ugostiteljskog objekta. Najbolje od svega, jeste to što većina kreativnih barova donosi najbolje iz sveta dizajna i relaksirajuće umetnosti spremanja i uživanja u koktelima.\nSa svojim novim Green Room barom, Curtain Hotel i Members Club, u Istočnom Londonu, podiže standarde svim objektima ovog tipa, a direktor pića, Dženi Viling, iz popularnog Dandelyan Bar restorana, pretvorila je koktel meni u omaž svojim omiljenim mestima u Šorediču. Rough Trade koktel, na primer, predstavlja piće popularnog tiki stila, poseduje blagu nogu Bangladeša i inspiraciju londonskog Brik Lejna.\nS toga, ne predstavlja nikakvo iznenađenje što možemo videti zaleno/smaragdnog pauna u dekorativnoj paleti ovog mesta. Dizajner Eli Horvel, postavila je dugačke zavese i somotne bankete nasuprot betonske konstrukcije i pločica u boji dragulja, stvarajući izvanredan balans energije i komfora, istovremeno se osvrćući na industrijsku istoriju okruženja u kome se hotel nalazi.\nPROČITAJTE SLEDEĆI TEKST: Berlinski restoran inspirisan umetnošću


Duraković hoće da preusmjeri 300.000 KM - Klix.ba\nZamjenik srebreničkog načelnika\nDuraković hoće da preusmjeri 300.000 KM\n9.9.2011. u 18:19\nZamjenik srebreničkog načelnika Ćamil Duraković namjerava da od Komisije Savjeta ministara BiH traži da 300.000 maraka planiranih za stambeno zbrinjavanje kadrova ove opštine preusmjeri u druge svrhe koje će biti od koristi za lokalnu zajednicu.\nDuraković je o svojoj namjeri informisao srebreničke odbornike navodeći da je opštinska komisija utvrdila da većina onih koji su podnijeli zahtjeve ne ispunjava utvrđene kriterijume već ima riješeno stambeno pitanje, a neki se čak i ne namjeravaju vratiti u Srebrenicu.\n"Komisija je nakon analize 90 podnesenih zahtjeva i sagledavši stanje na terenu zaključila da ta sredstva, osim nekoliko izuzetaka, ne bi bila transparentno i namjenski utrošena", pojasnio je Duraković.\nOn je obrazložio da je odluku da Savjetu ministara pošalje zahtjev donio na osnovu zapisnika komisije jer, kako je rekao, ne želi da daje novac nekome ko već ima riješeno stambeno pitanje.\n"Ima mnogo neiskrenih aplikanata, fiktivnih ugovora i zbog toga ću od Savjeta ministara BiH tražiti da 300.000 maraka usmjerim u neko opšte dobro. Svi su čekali da novac dobiju u ruke kroz neke fiktivne ugovore za vraćanje kredita i ja to ne želim da potpišem", rekao je Duraković.\nOpština Srebrenica je prije skoro godinu dana poništila javni poziv i preliminarni spisak potencijalnih korisnika projekta stambenog zbrinjavanja kadrova. Na ponovljeni poziv javilo se 90 radnika javnih preduzeća i ustanova, koji se smatraju kadrovima ove opštine.\nPrema nezvaničnim saznanjima, aplikanti su nezadovoljni Durakovićevom odlukom da predviđena sredstva preusmjeri i najavljuju da će se žaliti nadležnoj komisiji Savjeta ministara BiH.\nProšle godine opština Srebrenica vratila je grant od oko 350.000 KM Vladi Tuzlanskog kantona koji je bio namijenjen za podsticaj zapošljavanju.\nKao razlog za to naveden je da su se na konkurs prijavile firme i zanatske radnje koje su ranije dobijale podsticaje za zapošljavanje radnika, a to nisu učinile niti su proširile djelatnost i realizovale ciljeve koje su navele prilikom ranijeg dobijanja sredstava.\nJandroković: Jeremić je nepristojan\n09.09.2011. u 18:22\nEkshumacije na području Prozora, Gacka i Orašja\n09.09.2011. u 18:16


Dan online - Ekonomija: Zakon ne poštuju Vlada, Skupština, opštine - 2018-01-26\nEkonomija PROBLEMI U PRIMJENI METODOLOGIJE REGULATORNE AGENCIJE ZA ENERGETIKU Zakon ne poštuju Vlada, Skupština, opštine\nSamo 741 korisnik distributivnog sistema električne energije, od njih 2.031 čija se potrošnja snage mjeri, zaključio je sa Crnogorskim elektrodistributivnim sistemom (CEDIS) ugovor o priključenju na distributivnu mrežu. Takozvani veliki potrošači su obavezu zaključivanja ugovora sa CEDIS-om imali, odnosno imaju do 28. januara. Među tim potrošačima je i veliki broj državnih insitucija, pa je Vlada juče usvojila zaključke kojima je obavezala sve korisnike da zaključe ugovore o priključenju sa CEDIS-om u narednih 30 dana.\nVeliki potrošači su imali godinu dana da potpišu ugovore sa CEDIS-om, jer je Regulatorna agencija za energetiku (RAE) lani promijenila metodologiju po kojoj obračunava potrošnju ovoj kategoriji potrošača, ali je njena primjena odložena za godinu, odnosno do kraja januara ove godine.\n– Među korisnicima koji su odbili da zaključe ugovor o priključenju su i državne institucije, a koje su kod CEDIS-a evidentirane pod različitim imenima korisnika, poput MUP i javna uprava, Uprava policije, Uprava za imovinu, Ministarstvo prosvjete, Ministarstvo poljoprivrede, ZIKS, Republički sekretarijat za informisanje, Zgrada sudova, Uprava za zajedničke poslove državnih organa, Vila „Gorica” i Skupština Crne Gore – piše u informaciji o zaključivanju ugovora o priključenju sa korisnicima distributivnog sistema električne energije, koju je juče usvojila Vlada.\nU informaciji Vlade se navodi da nepotpisivanjem ugovora o priključenju, korisnik odbija aktivnu ulogu u planiranju angažovane snage i upravljanju potrošnjom električne energije, kao i optimizaciji sopstvenih troškova koji se odnose na utrošenu energiju.\n– Nerealno planiranje angažovane snage od strane korisnika, za koje oni ne snose direktne posledice, stvara privid da u sistemu nema slobodnih kapaciteta i prouzrokuju nove investicije u infrastrukturi radi obezbjeđivanja dodatnih kapaciteta za nove korisnike. Troškove tih investicija, koje uzrokuju predimenzionisanje sistema, kroz tarife će snositi svi korisnici. Kako novo metodološko rješenje prepoznaje finansijske posledice za korisnike čije potrebe odstupaju od planova, tako isto uvodi u pravičnu raspodjelu troškova među korisnicima, stimuliše racionalno planiranje potreba od strane korisnika i promoviše efikasniji razvoj elektronergetskog sistema – piše u informaciji Vlade.\nNavedeno je i da državne institucije koje nisu potpisale, to treba da urade u narednih 30 dana, te da državne instutcije treba da daju primjer i doprinesu realizaciji obaveze koju je propisala RAE.\nLani se zbog promjene metodologije žalila Privredna komora, jer će mnoga preduzeća morati da potpišu pomenute ugovore.D.M.


O čemu i kako razmišljaju mladi ljudi u BiH? – Studija o mladima BiH 2019\nThursday, 25.04.19 - Sarajevo\nFriedrich-Ebert-Stiftung BiH je u okviru međunarodnog istraživačkog projekta nad mladim osobama, a koje je istovremeno provedeno u deset država Jugoistočne Evrope, dala izraditi Studiju o mladima BiH 2019.\nFriedrich-Ebert-Stiftung BiH je u okviru međunarodnog istraživačkog projekta nad mladim osobama, a koje je istovremeno provedeno u deset država Jugoistočne Evrope, dala izraditi Studiju o mladima BiH 2019. U saradnji sa Institutom za društvena istraživanja Univerziteta u Sarajevu, evaluirani su odgovori 1.000 ispitanika. Pitanja su se odnosila na trenutnu situaciju, ali i koje vrijednosti zastupaju, kakve stavove imaju i čemu se nadaju. Neki od rezultata su pokazali da 90% ispitanika podržavaju demokratiju kao najbolji oblik vladavine, pri čemu istovremeno pokazuju jako malo spremnosti za politčkim angažmanom i da trećina ispitanika ne bi imala ništa protiv autoritarnijih vlasti. Mladi također smatraju da je ekonomska situacija prilično loša, zbog čega polovina ispitanika svoj život i karijeru vidi radije izvan Bosne i Hercegovine. Naša studija zapravo predstavlja glas mladih koji će pomoći donosiocima odluka da politiku stvaraju uz pomoć mladih ljudi i za mlade ljude.


Ambasador Rusije u Varšavi pozvan u MIP Poljske - 26.09.2015, Sputnik Srbija\nAmbasador Rusije u Varšavi pozvan u MIP Poljske\nŠef diplomatije Poljske Gžegož Shetina pozvao je ambasadora Rusije Sergeja Andrejeva da u ponedeljak dođe u Ministarstvo inostranih poslova zbog njegove izjave o... 26.09.2015, Sputnik Srbija\npolitika, vesti, rusija, svet, poljska, drugi svetski rat\n16:54 26.09.2015 (Osveženo: 16:19 05.10.2015)\n© AP Photo / Alik KepliczPoljska, zastava\nŠef diplomatije Poljske Gžegož Shetina pozvao je ambasadora Rusije Sergeja Andrejeva da u ponedeljak dođe u Ministarstvo inostranih poslova zbog njegove izjave o Drugom svetskom ratu.\n„Doneo sam odluku da se ruski ambasador pozove u MIP kako bi mu kroz razgovor predstavnik ministarstva razjasnio ta pitanja“, rekao je Ministar inostranih poslova Poljske.\nŠef ruske diplomatske misije u Varšavi je, nakon što su poljske vlasti izvršile demontažu spomenika sovjetskom generalu Ivanu Černjahovskom u poljskom gradu Penenžno, rekao da se rusko-poljski odnosi sada nalaze na najgorem nivou od 1945. godine. Po njegovom mišljenju, to se desilo krivicom Poljske, koja je zamrznula sve političke, kulturne i humanitarne kontakte.\nDotakavši se početka Drugog svetskog rata, Andrejev je podsetio da je Poljska ’30-ih godina 20. veka više puta blokirala stvaranje koalicije protiv hitlerovske Nemačke.\nNakon toga, poljsko ministarstvo je objavio zvanično saopštenje sa kritikom na račun stava ruskog ambasadora.\n„Mi smo sa iznenađenjem i zabrinutošću dočekali prezentaciju stavova u televizijskom programu ambasadora Rusije u Varšavi Sergeja Andrejeva o uzrocima početka Drugog svetskog rata, kao i pokušaje da se opravdaju staljinske represije prema Poljacima koji su se borili za nezavisnost svoje zemlje“, kaže se u izjavi poljskog spoljnopolitičkog resora.\n„Izneseni stavovi zvaničnog predstavnika Ruske Federacije u Poljskoj potkopavaju istorijsku pravdu. Mi odlučno protestujemo protiv reči ambasadora Rusije“, izjavili su u Ministarstvu inostranih poslova Poljske.


Općina Bosanska Krupa odabrana za učešće u projektu LOD III\nOpćina Bosanska Krupa je među 11 općina i gradova u BiH koji su odabrani za partnere UNDP-a u projektu Jačanje lokalne demokratije III (LOD III).\nCilj LOD III projekta je doprinos demokratskoj stabilizaciji, pomirenju i daljnjem razvoju BiH kroz podršku odabranim općinama u uspostavljanju boljih odnosa između lokalnih vlasti i civilnog društva, te stvaranju finansijskih mehanizama za unaprijeđeno pružanje usluga.\nU okviru prethodne dvije faze (LOD I i LOD II), organizacije civilnog društva (OCD) su realizirale 141 projekt zasnovan na potrebama lokalnih zajednica u 29 partnerskih općina i gradova.\nUNDP BiH je tokom prethodnih godina omogućio jaču saradnju između OCD-ova i lokalnih vlasti, koje su sufinansirale projekte OCD-ova, te podržao transparentnu raspodjelu budžetskih sredstava namijenjenih finansiranju projekata OCD-ova izgradnjom odgovarajućih kapaciteta lokalnih vlasti.\nLOD III projekat finansira Evropska unija iz sredstava Instrumenta za pretpristupnu pomoć (IPA) u iznosu od dva miliona eura, a implementira ga Razvojni program Ujedinjenih nacija u BiH (UNDP BiH).


Asfaltirana dionica puta Centar - Nova Crkva Branešci\nZavršena je prva faza izgradnje lokalnog puta Centar - Nova Crkva u Branešcima. Radovi na izgradnji puta u mjesnoj zajednici Branešci izvedeni su planiranom dinamikom, a radi se o putu dužine 1.186 metara.\nUkupna vrijednost radova je 168.330,29 KM, a finansirana su sredstvima Investiciono-razvojne banke i iz budžeta opštine.\nNakon polaganja asfaltnog sloja puta u centru Branešaca u nedelju 20.10.2019. godine organizovan je ručak na kome se okupilo nekoliko stotina mještana, rukovostvo opštine Čelinac, ministrar u Vladi Republike Srpske Boris Pašalić i narodni poslanik prof.dr Vlado Đajić.\n"Za opstanak mladih, ozbiljan razvoj sela i prosperitet veoma važna je infrastruktura. Hvala svima koji su učestvovali u realizaciji ovog projekta i nadamo se daljem ulaganju u našu mjesnu zajednicu", rekao je Pezić.\nPrema riječima načelnika opštine Momčila Zeljkovića nakon kilometra puta koji je položen prošle godine, ove godine je položeno još 1.186 metara i Branešci su dobili važnu saobraćajnicu.\n"Prsten koji je povezao Centar sela kraj Nove Crkve do Turjanice je veliki potencijal za razvoj ove sredine. U planu je realizacija još projekata u Branešcima, a velika zasluga je i ljudi iz ovog sela, a posebno dr Vlade Đajića", rekao je Zeljković.\nNačelnik opštine dodao je da je za ovu priliku kandidovan projektni prijedlog pod nazivom "Moderna infrastruktura za razvijeno selo". Opštini Čelinac su odobrena sredstva u iznosu od 99.977,37 KM, a iskorištena su za izgradnju ovog puta.\n"Kroz program kapitalnih investicija odbornici većine SO Čelinac su podržali ovaj projekat i drago mi je da se ovaj projekat uspješno realizovao. Hvala prije svega dr Vladi Đajiću na svesdnoj pomoći kako Branešcima tako Čelincu", rekao je Kurtinović.\nNarodni poslanik prof.dr Vlado Đajić koji je rođeni braneščanin rekao je da je veoma važno da se ulaže u sela koja svakodnevno imaju problem sa odlivom stanovništva.\n"U narednom periodu ćemo morati svi zajedno da se borimo za opstanak sela. Kako ulaganjem u infrastrukturu, tako i ulaganjem u poljoprivredu i otvaranje proizvodnih pogona. Zahvaljujući IRB-u i opštini Čelinac napravljen je veliki pomak u mnogim mjesnim zajednicama u Čelincu, ali i cijeloj RS-u", rekao je dr Đajić.\nProjekat lokalnog integrisanog razvoja uspostavljen je kroz zajedničku saradnju Ministarstva finansija Republike Srpske, Ministarstva uprave i lokalne samouprave Republike Srpske, Ambasade Švajcarske u BiH, Razvojnog programa Ujedinjenih nacija (UNDP) u BiH i Investiciono-razvojne banke Republike Srpske.\nBranešci Čelinac put


Dom Veternik - Lekari i medicinsko osoblje\nZdravstvena služba se sastoji od pet lekara opšte prakse, jednog lekara stomatologa, jedne glavne sestre, pet paviljonskih sestara, tridesetdve medicinske sestre, jedne laborantkinje, jedne stomatološke sestre i četiri fizioterapeuta.\nU okviru postupka zdravstvene zaštite tokom godine se organizovano i koordinirano preduzimaju sve mere nege i zbrinjavanja novoprimljenih korisnika, lečenje bolesnih korisnika u skladu sa postavljenom dijagnozom, mere opšte profilakse infektivnih i drugih oboljenja uključujući redovnu imunizaciju obaveznim vakcinama, imunizaciju proitv hepatita “B” novoprimljenih korisnika i osoblja i akutnih respiratornih oboljenja – gripa u zimskom periodu, kao i sve druge uobičajene mere.\nPreko zdravstvene službe pribavljaju se svi oblici lekova, ortopedska pomagala, higijenska sredstva – pelene, sanitetski materijal i ostala sredstva neophodna za tretman i lecenje kako novo nastalih tako i postojećih stanja i obolenja. Kvalitetnoj zdravstvenoj zaštiti doprinosi rad laboratorije Doma u kojoj se pored osnovnih laboratorijskih pretraga obezbeđuju i osnovne biohemijske analize.\nU sklopu opšte zdravstvene zaštite značajno mesto zauzima rad stomatološke ambulante koja postoji u sastavu Doma, u kojoj se korisnicima obezbeđuje stomatološka zaštita putem obavljanja preventivnih sistematskih pregleda kao i lečenje oboljenja zuba i mekih tkiva primenom dijagnostičkih i terapeutskih postupaka.\nPregledi i intervencije se, osim u centralnoj ambulanti, obavljaju i u priručnim ambulantama na paviljonima, što je u uslovima dislociranih objekata povoljnije za korisnike sa kombinovanim oštećenjima, posebno za polupokretne i nepokretne. Zdravstveni radnici obavljaju svoj rad u saradnji sa drugim stručnim osobljem Doma (psiholozi, defektolozi, socijalni radnici i sl) i čine nezamenljiv deo stručnog tima.


Home INSTANT SDA: Vlada KS i premijer Forto se moraju uozbiljiti i početi raditi...\nMjere Vlade KS su nezakonite, navodi se u saopćenju KO SDA\nSve restrikrivne mjere koje je Fortina vlada uvela građanima Kantona Sarajevo protivne su zakonu, što još jednom potvrđuje nesposobnost i neznanje aktuelne vladajuće većine, smatra u Kantonalnom odboru SDA Kantona Sarajevo.\nOni kažu da mjere koje su za cilj imale zaustavljanje ubrzanog širenja koronavirusa ne samo da su donesene sa zakašnjenjem, što je rezultiralo teškim posljedicama po zdravlje i živote građana, već su donesene u suprotnosti sa odredbama Zakona o Vladi Kantona Sarajevo.\n– Iako je Zakonom o Vladi Kantona Sarajevo jasno propisano da Vlada higijensko-epidemiološke mjere može donijeti samo odlukama, Fortina vlada je građanima Kantona Sarajevo uvela restriktivne mjere na osnovu zaključaka. Uvođenje restriktivnih mjera usvajanjem zaključaka, uz pozivanje na Zakon kojim je predviđeno da se te mjere mogu donijeti samo usvajanjem odluka, nije samo pitanje terminologije i pokazatelj neznanja aktuelne vlasti već Kanton Sarajevo dovodi u opasnost zbog pravnih posljedica takvog postupanja, smatraju oni.\nPodsjećaju da je mjerama koje je propisala Fortina vlada spriječen ili ograničen rad brojnih poslovnih subjekata, dodaju, te bi činjenica da su te mjere donijete na nezakonit način mogle imati nesagledive posljedice po Kanton Sarajevo.\n– Pozivamo aktuelnu vlast u Kantonu Sarajevo da se uozbilji, te da počne raditi svoj posao u skladu sa ustavnim i zakonskim propisima. Ako 5:0 u apelacijama u korist Kluba SDA u Skupštini Kantona Sarajevo aktuelnoj vlasti nije dovoljno da nauče raditi svoj posao, ili da bar nauče zatražiti i saslušati savjet od onih koji to znaju, svakako bi ih posljedice koje nose njihovi neustavni i nezakoniti postupci po gradjane morale natjerati da promijene svoj pristup, zaključili su u KO SDA Sarajeva.\nPrevious articleSutra sjednica Vlade FBiH u Sarajevu\nNext articleTužilaštvo BiH preuzelo istragu o ubistvu Davida Dragičevića


VW Tiguan “Black Style” R-Line - Muški magazin - trendovi, fitness, lifestyle, saveti, devojke... `\nMnogi su pričali o tome da Tiguan nikako ne može da izgleda kao sportski automobil, ali VW je pokazao da sa novom BLack Style linijom može da spoji SUV izgled sa sportskim duhom. Za razliku od klasičnog Tiguana, Black Style dolazi sa crnim detaljima, kao što su vazdušni usisnici, prednja maaka i spojleri i tako naglašava i pojačava sportski izgled ovog vozila. Sebring Felne od 19 inča su takođe okupane tamnom, crnom bojom koja samo doprinosi da ovaj auto izgleda još moćnije i privlačnije.\nŠto se tiče enterijera, on je gotovo ne promenjen, ali takođe sadrži crne elemene koji ga dodatno ulepšavaju. Black Style paket će koštati nešto više od klasičnog Tiguana, što znači da će svi kupci koji žele ovaj model morati dodatno da plate 3.365 evra.\nNažalost, jedina mana ovog modela je ta što ne možete birati različite agregate, već ako želite ovaj model, onda ćete morati da se zadovoljite sa standarnim motorom koji razvija 150 konjskih snaga.\nPROČITAJTE SLEDEĆI TEKST: Kako da profesionalno uklonite udubljenja sa automobila


"U posljednjih 48 sati istražitelji rade naporno i sa porodicama kako bi pronašli nestale osobe iz Grenfell Towera. Žalim što moram reći, ali do jutros imamo 79 osoba koje su mrtve", rekao je komandir Stuart Cundy iz Metropolitan policije.\nIstakao je kako policija sarađuje s porodicama i daje im svoju podršku u teškim vremena jer su mnogi izgubili više članova porodice u ovoj strašnoj tragediji. Nažalost, ovaj broj nije konačan jer je povrede zadobilo više od 74 osobe.\n"Bitno je naći odgovore za porodice koje su pogođene ovom tragedijom. Uvjeravamo vas da ćemo ih naći. Istraga je velika i kompleksna", naglasio je.\nObjavio: Pon, 19/06/2017 - 12:05\nDetalji tragedije koja potresla BiH: Dječaci ostali bez oca i brata, potrebna im pomoć\nVatrogasna intervencija u Velikoj Kladuši: Zapaljena kuća u kojoj su boravili migranti\nU požaru stradala mlađa osoba s posebnim potrebama\nPožar u rafineriji u Ingolšatu, povrijeđeno najmanje osam osoba


Rekordna godina za prnjavorsku Fabriku „Standard“\n25.12.2018. / 15:00\nPRNJAVOR, Prnjavorska fabrika namještaja „Standard“ ovu godinu završava sa rekordnim rezultatima proizvodnje, prodaje, te brojem zaposlenih. U godini kada obilježavaju dva jubileja – 75 godina postojanja fabrike, te 40 godina od kako ona radi na sadašnjoj lokaciji – uspjeli su da ostvare 35 miliona KM proizvodnje i prošlogodišnji rekord nadmaše za 17 odsto.\n„I prodaja je bila rekordna, a prodali smo robe u vrijednosti 33,5 miliona KM, što je rast u odnosu na prethodnu godinu od 12 procenata. Imamo i rekordan broj zaposlenih od 400 ljudi i sa njima za narednu godinu planiramo mnogo novih proizvoda i učešće na tenderima kod našeg kupca “Ikea”, koji nam ukazuje povjerenje već 18 godina, a mi svake godine potvrđujemo konkurentnost u smislu cijene i kvaliteta koji je neupitan i svake godine sve bolji”, kaže izvršni direktor za komercijalu i finansije Dragana Repić.\nFabrika je ove godine dobila dosta novih poslova i zahvaljujući investicijama iz prethodnog perioda, a među najvažnijima bila je nabavka savremene lakirnice vrijedne dva miliona eвra, dok je ove godine u razvoj uloženo oko milion maraka.\n„Kada smo preuzeli fabriku među zaposlenima je vladalo uvjerenje da ona više nikada neće biti tako velika i uspješna kao prije rata, ali to smo nadmašili po svim parametrima. Zaposlili smo dosta mlade radne snage u koju ciljano ulažemo, a oslanjamo se i na saradnike koji su bili tu kada je fabrika otvorena i posebno mi je drago da smo uspjeli da napravimo tu dobru energiju. Drago mi je i da smo nedavno uspjeli svim zaposlenima da povećamo neto plate”, kaže predsjednik Upravnog odbora „Standarda“ Edin Dacić.\nJedan od najiskusniji radnika koji je tu od prvog dana, Dragoljub Todorić, kaže da od promijena i izazova kakve je prošla ova fabrika ne treba bježati, ali i da je rijetkost da se neko kao „Standard“ podigne iz pepela.\n„Danas imamo savremenu visokoserijsku proizvodnju, sve obaveze se izmiruju redovno i vlada veliko zadovoljstvo u preduzeću, jer ljudi cijene tu stabilnost, a vlasnik cijeni nas”, kaže Todorić.\nPlaketa za tradiciju poslovanja\nPrivredna komora RS dodijelila je „Standardu“ nedavno i posebno priznanje, odnosno plaketu za tradiciju poslovanja dugu 75 godina, na šta je rukovodstvo ove fabrike posebno ponosno.


"Gradske pijace" objavile kontakte proizvođača koji će snabdevati Beograđane - www.lobi-info.rs\nMarija K. 3. aprila 2020., 14:35 5.2k Views\nMerama koje je uvela Vlada Srbije zatvorene su sve pijace kako bi se sprečilo širenje korona virusa. Ipak, kako je i najavljeno, JKP „Gradske pijace“ pokrenulo je novi način snabdevanja sugrađana.\nU cilju da se pomogne kako građanima, tako i malim poljoprivrednim proizvođačima, omogućena je nabavka voća i povrća, ali i mlečnih proizvoda i mesnih prepađevina direktno od proizvođača.\nNa svojoj web adresi JKP „Gradske pijace“ počelo je da objavljuje kontakte poljorpivrednih proizviđača sa beogradskih pijaca.\nOva baza biće ažurirana svakodnevno, a možete je pogledati OVDE.\nPrethodna objava Trgovci opet menjaju radno vreme zbog najnovijih uvedenih mera\nSledeća objava U poslednjih 24 časa još 8 građana Srbije izgubilo bitku sa korona virusom\nTrgovci opet menjaju radno vreme zbog najnovijih uvedenih mera


Gradonačelnik Luka Petrović darivao zlatnikom prvu bebu | Trebinje Live\nGradonačelnik Luka Petrović darivao zlatnikom prvu bebu\nGradonačelnik Trebinja Luka Petrović darivao je danas zlatnikom sa likom Svetog Vasilija Ostroškog prvu bebu rođenu u ovoj godini u porodilištu trebinjske Bolnice.\nPetrović je majci novorođenčeta Mili Vukić iz Ljubinja poželio puno sreće i zdravlja, te istakao da ga raduje činjenica da je u prošloj godini u ovom porodilištu bilo više 16 poroda nego godinu ranije.\nOn je istakao da će sva djeca rođena u Trebinju iz gradskog budžeta biti novčano nagrađena, te poručio da su glavni oslonac u porodici djeca i da im treba posvetiti potpunu pažnju.\n"Gradska uprava je pokrenula niz projekata kojima ćemo podržati razvoj porodice, što će se vidjeti u narednim mjesecima i godinama. Želimo da Trebinje bude mnogo snažniji grad sa još više stanovnika i siguran sam da će biti važno mjesto u regionu", istakao je Petrović.\nOn je čestitao i drugoj majci Milijani Popović iz Trebinja koja je jutros rodila dječaka Mihaila.\nNačelnik Ginekološko-akušerskog odjeljenja Bolnice Trebinje Srdan Lugonja podsjetio je da je prva beba rođena u ovoj godini dječak težak četiri kilograma i 300 grama, dok je drugi dječak iz Trebinja rođen nekoliko časova kasnije, a težak je tri kilograma i 900 grama.\nOn je istakao da je su oba dječaka rođena prirodnim putem i da su porođaji prošli bez problema.\n"Prošle godine su rođene 344 bebe, za 16 više u odnosu na prethodnu", rekao je Lugonja i istakao da je broj novorođenčari skoro tri puta manji u odnosu na 1994. godinu kada su rođene 872 bebe.\nMama prvorođene bebe Mila kaže da je mnogo srećna što su njena dva dječaka dobila još jednog brata.\n"Porod je protekao odlično. Osjećam se super i hvala osoblju porodilišta koji majkama posvećuju veliku pažnju", dodala je Mila.


Kategorija: Bačka Topola , Privreda , Subotica\nRatari koji prošle godine nisu obezbedili zalihe mineralnog đubriva, ovih dana ga kupuju po ceni od 120 dinara za kilogram, odnosno dva i po puta višoj nego lane. Uz to, cena evrodizela je skočila za 50% i iznosi 179 dinara za litru, dok subvencije države po običaju kasne. Nezavidna situacija u kojoj su se našli, naterala je paore da izađu na ulice kako bi iznudili pomoć države i obezbedili minimalnu izvesnost i sigurnost poljoprivredne proizvodnje.\nS druge strane, veća ulaganja u repromaterijal, osim ogorčenja, iznedrila su kod poljoprivrednih proizvođača i očekivanja da će ovogodišnji rod obeležiti rekordno visoke otkupne cene, te da će tako nadoknaditi uložen novac.\nČetrdesettrogodišnji Bojan Trkulja iz Novog Žednika, po struci agronom, od 2012. godine se bavi isključivo ratarstvom. Za Magločistač kaže da ovu godinu, kao i prethodne, prati neizvesnost, ali da uprkos celoj situaciji nije menjao ni setveni plan, niti proizvodnu tehnologiju. On obrađuje oko 30 hektara pod kukuruzom, uljanom repicom i pšenicom.\n“Ove godine sam u repromaterijal uložio duplo više novca nego lane. Godina je u samom startu sušna, te prinosi očigledno neće biti na visokom niovu, ali poučen prethodnim godinama, očekujem da ću uloženo moći da vratim kroz više otkupne cene proizvoda”, predviđa Trkulja.\nI dok poljoprivrednici protestuju zahtevajući intervenciju države kako bi ih zaštitila, resorni ministar poljoprivrede promoviše beskamatni namenski kredit za poljoprivrednike kao vid pomoći. Međutim, on isključuje manje proizvođače, ocenjuje naš sagovornik:\n“Mislim da je kredit dobro zamišljen, ali je usmeren na veće proizvođače. Ranijih godina se moglo po istom kreditu kupiti i đubrivo i seme, a sada imamo situaciju da za 600 hiljada dinara, što je minimalni iznos kredita, možete da kupite samo jednu od te dve stavke. Inače su bankarski zajmovi ’nužno zlo’ i zadužen sam po više kredita za kupovinu zemlje i mehanizaciju”, kaže Tkulja, kom su traktori i kombajn, starosti od 4 do 35 godina, bili u startu neophodna investicija za bavljenje ratarstvom.\nBojan Trkulja, izvor: privatna arhiva\nA da li će mu se jednog dana sva ulaganja i vratiti u meri da obezbedi sebi mirnu starost, računica je sledeća:\n“Na godišnjem nivou na račun Penzionog fonda uplaćujem oko 90.000 dinara. Izračunao sam tako da ću do penzionisanja ukupno dati oko 40.000 evra, da bih u starosti dobijao 100 evra mesečno. Računica je jasna – uplaćujem penziono osiguranje samo zato što je država nametnula da moram”, zaključuje Trkulja, dodajući da bi država trebalo konačno da stane na stranu poljoprivrednika konkretnim merama:\n“Subvencije da nam budu više, izvesne, zagarantovane i bez kašnjenja, kako bi poljoprivrednici mogli na njih da računaju. Ukoliko nema dovoljno sredstava za tu namenu, u povlašćeni položaj u tom smislu staviti poljoprivrednike koji uplaćuju doprinose. Takođe, neophodna je kontrola uvoza prehrambenih proizvoda, pre svega mesa i mleka u prahu, kako bi se unutar države izregulisala ponuda i potražnja”.\nSlična su i očekivanja Igora Šipovca iz Bačke Topole, takođe agronoma po struci, koji svoje porodično poljoprivredno gazdinstvo unazad 20 godina širi u naselju Mićunovo. Trenutno obrađuje oko 100 jutara svoje i zemlje u zakupu, a zasejao je tradicionalno pšenicu i kukuruz.\n“Jedino je cena semenske robe ostala na nivou prošlogodišnje, sve ostalo je značajno poskupelo. U razgovoru sa ljudima saznajem da će razbacati manje veštakog đubriva pod suncokret i kukuruz, kako bi tu možda nešto uštedili. Na drugim stavkama ne može da se uštedi ako želite da radite kako treba”, ističe Šipovac.\nKako bi maksimalno obezbedio uloženo i eliminisao neizvesnost roda usled vremenskih nepogoda, Šipovac je osigurao svoje useve, što predstavlja još jedan izdatak. Budući da Opština Bačka Topola regresira ovdašnjim poljoprivrednicima 40% tog troška, odnosno najviše 27.500 dinara, a resorno ministarstvo maksimalnih 100.000, može da računa na ovu, ocenjuje, značajnu podršku.\n“Osiguravam useve redovno i koristim subvencije i ministarstva i opštine. Smatram da je šteta ne iskoristiti ovu mogućnost, s obzirom na to da plaćamo samo 20% cene osiguranja i onda to uglavnom, u zavisnosti od veličine gazdinstva, ne izađe velika stavka za ulaganje, pored svega ostalog. S druge strane, mirno spavamo bar kada je u pitanju udar leda”, kaže Šipovac.\nIgor Šipovac, izvor: privatna arhiva\nPored subvencije za osiguranje useva i plodova, prošle godine je Opština Bačka Topola raspisivala i konkurse za regres troškova reproduktivnog materijala, sufinansiranje kamata za poljoprivredne kredite, zatim troškova veterinarskih usluga i podršku proizvođačima meda, za šta je budžetom bilo predviđeno ukupno 12 i po miliona dinara.\nŠipovac ocenjuje da su teška vremena za poljoprivredu naterala ratare da zatraže pomoć države, čija je podrška, smatra, u ovom momentu neophodna, i dodaje da se za ovaj mesec obećana jednokratna pomoć u vidu dodatnih 4.000 dinara po hektaru čeka sa velikim nestrpljenjem.\n“Poljoprivrednici očekuju nekadašnjih 12.000 dinara po hektaru kako bi imali kakvu-takvu sigurnost. Ako je to državi u ovom momentu teško izvodljivo, možda bi bilo dobro obezbediti namenske subvencije, na primer, za naftu, uz ukidanje akcize na tu vrstu goriva. Poenta je da se oseti podrška države i sigurnost na duže staze”, ističe naš sagovornik.\nTakođe, umesto subvencija za kupovinu mašina i mehanizacije, koje su u ovom momentu izuzetno skupe, gde Ministartvo poljoprivrede dotira 50% cene, on smatra da bi trenutno bilo potrebnije investirati u lagere, kako bi proizvođači na taj način mogli da odlože prodaju useva i tako dobiju bolju otkupnu cenu.\n“Značajne su razlike u cenama useva u momentu kada se oni skidaju sa njive, i nekoliko meseci kasnije. Čak i ako platite lagerovanje u nekom silosu, opet ste na značajnom dobitku. Smatram da bi bilo dobro da država to prepozna i podrži, te da bi to ratarima mnogo značilo”, zaključuje Šipovac.\nPodsetimo, poljoprivrednici su proteklih nedelja protestovali u više gradova Srbije tražeći isplatu subvencija u iznosu od 200 evra po hektaru, ukidanje akcize na gorivo, isplatu zaostalih subvencija, kao i kontrolu uvoza mleka u prahu i mesa.\nNakon razgovora sa predstavnicima Vlade, nezadovoljni ishodom, predstavnici Saveza udruženja poljoprivrednika Banata, saopštili su da će sa protestima nastaviti nakon okončanja izbora.\nBačka Topola Novi Žednik Poljoprivreda


Duda protiv drugog ruskog gasovoda ispod Baltika do Nemačke\nPoljski predsednik Andžej Duda odbacio je sporazum ruskog Gasproma i nekoliko vodećih zapadnih energetskih kompanija o izgradnji drugog gasovoda ispod Baltičkog mora s obrazloženjem da se njime ignorišu interesi Poljske.\n“S obzirom da je zaključen sporazum o izgradnji Severnog toka 2, kojim se potpuno zanemaruju interesi Poljske, mora se ozbiljno postaviti pitanje jedinstva”, rekao je Duda obraćajući se učesnicima ekonomskog foruma u planinskom centru Krinica, preneo je danas Euraktiv Srbija.\nForum u mestu Krinica na jugu Poljske poznat je inače kao Centralnoevropski Davos.\nRuski Gasprom s jedne i anglo-holandski Šel (Shell), nemački E.ON i austrijski OMV s druge strane u junu su se dogovorili o izgradnji novog gasovoda nazvanog Severni tok 2 do Nemačke kojim bi se izbegli konfliktom zahvaćena Ukrajina, ali i sused iz EU Poljska.\nGasovod ispod Baltičkog mora imaće kapacitet od 55 milijardi kubnih metara godišnje i zahvaljujući njemu će biti udvostručen priliv gasa postojećeg cevovoda Severni tok koji povezuje dve zemlje.\nNije naveden rok za realizaciju sporazuma o novom gasovodu koji će ojačati ulogu Nemačke kao čvorišta za distribuciju ruskog gasa u Zapadnoj Evropi i istovremeno potkopati ulogu Poljske kao tranzitne zemlje.\nPoljski političari sa svih strana političkog spektra protive se Severnom toku tvrdeći da je nepovoljan po energetsku bezbednost Poljske jer umanjuje ulogu te zemlje kao tranzitne za ruski gas preko gasovoda Jamal-Evropa.\nIzjava poljskog predsednika o Severnom toku 2 stiže u vreme kada Moskva nastoji da obezbedi što više ruta za svoj gas do EU koje zaobilaze Ukrajinu iako Brisel insistira da želi da smanji zavisnost od Rusije.\nOdnosi Rusije i Zapada nisu dobri zbog ukrajinske krize a sporovi između Kijeva i Moskve oko gasa predstavljaju pretnju za isporuke energenata Evropskoj uniji.


Danas vas u "Blicu" na poklon očekuje dečija knjigu “Svet oko nas: Zanimljive činjenice o svetu i prirodi”, koje će najmlađima otkriti neke od najvećih tajni i upoznati ih sa zanimljivostima vezanim za planetu na kojoj živimo.\nTako će uz ovu poklon knjigu mališani imati priliku da saznaju da li postoji hladna pustinja, koja je najveća, a koja najmanja čovekova ćelija, koje boje su bili dinosaurusi, te da li biljke mogu da osećaju i da li zaista pevač može da “polomi staklo?”\nKako su deca najveći radoznalci, uz ovu knjigu upoznaće se sa nekim od fascinantnih činjenica uz zanimljive priče i objašnjenja.\nKlinci će imati priliku da čitaju i o Saturnovim ušima, saznaju kako je otkriven Neptun, a ova knjiga će Im dati i odgovor na pitanje kako insekti mogu da pomognu u “hvatanju” ubica.\nMnoštvo interesantnih činjenica uz živopisne iustracije i detaljne priče zabaviće one najmlađe, ali i one malo starije, pa bismo ovu knjigu preporučili apsolutno svima, bez obzira na uzrast, iako će, sasvim sigurno, najmlađi najviše užvati u istraživanju sveta koji ih okružuje.\nNe propustite “Blic” i poklon knjigu ponedeljkom.


Moguće da je Karić dobio azil u Rusiji\n26. juli/srpanj, 2010.\nBogoljub Karić, nekadašnji lider Pokreta Snaga Srbije na mitingu u Beogradu, 17. januar 2006.\nBiznismen Bogoljub Karić dobio politički azil u Rusiji, a List Blic navodi da je Ministarstvo pravde Srbije krajem prošle nedelje obavešteno da Karićevo izručenje nije moguće jer mu je odobren azil.\nNiko sa kim smo razgovarali tu informaciju nije mogao da nam potvrdi, a to nisu želeli da urade ni u ruskoj Federalnoj službi bezbednosti. Ipak, postavlja se pitanje zašto Rusija, koja sve vreme ističe svoju naklonost Srbiji, uporno odbija da izruči one koji su u Srbiji osumnjičeni za teška krivična dela i za kojima je raspisana interpolova potrenica.\nSlobofan Homen, Foto: Vesna Anđić\nDržavni sekretar ministarstva pravde Slobodan Homen, za RSE kaže da u tom ministarstvu informaciju o Karićevom dobijanju azila još uvek proveravaju.\n„Ja sam pregledao predmet, zvanično još ništa nismo dobili, ali to ne znači da informacija nije tačna. Moramo da proverimo pre Ministarstva spoljnjih poslova i pre Interpola da li je ta informacija tačna“, kaže Homen.\nDa li je Karić dobio azil ili ne, ne zna ni prvi čovek policije Ivica Dačić.\n“Ja nemam takvu informaciju“, ističe Dačić.\nU ruskoj Federalnoj službi bezbednosti nisu želeli ni da potvrde ni da demantuju informaciju da je biznismen Karić dobio politički azil u Rusiji.\n"Takve vrste informacija ne komentarišemo. One su zaštićene zakonom", naveo je izvor u toj ruskoj službi bezbednosti.\nSrpski Interpol je februara 2006. godine saopštio da je za Bogoljubom Karićem raspisana poternica. Međutim, on se ne nalazi na Interpolovim dokumentima koji su dostupni javnosti, ali u odeljenju Interpola u Srbiji kažu da to ne znači da se odustalo od potrage za Karićem.\nKarić, bivši vlasnik Mobtela i predsednik Pokreta snaga Srbije osumnjičen je da je državu Srbiju oštetio za oko 40 miliona evra. Iz Srbije pobegao u februaru 2006, nekoliko puta od tada je preko advokata nudio sudu kauciju, a oglašavao se i preko medija i najavljivao povratak.\nNjegovi najbliži saradnicu u Srbiji, nisu mogli ni da potvrde, ali ni da demantuju pisanje Blica.\n„Za mene je ovo potpuno nepoznato pitanje, ne mogu vam ništa reći. Ja ne znam ko je u ovoj državi Srbiji stvarno lud pa tako u sred leta uvek objavljuje neke bombastične vesti kad niko nije tu i kada su svi na odmorima“, kaže za RSE Milorad Panjević advokat porodice Karić.\nIstraga protiv 25 aktera afere "Mobtel", među kojima su braća Bogoljub, Sreten, Dragomir i Zoran Karić, kao i njihova sestra Olivera Nedeljković, krenula je sredinom januara 2006. godine i u međuvremenu je dopunjavana brojnim zahtevima i proširenjima.\nMnogi smatraju da je Karić u nameri da zaštiti svoje bogatstvo osnovao i stranku Pokret snaga Srbije, koja uprkos tome što danas nema nikakav uticaj i dalje postoji.\nU toj stranci, takođe nisu mogli da kažu ništa u vezi sa njegovim dobijanjem azila. Jadranka Tasić, portparolka ove stranke, vidno zbunjena nije želela da komentariše tu informaciju.\n“Prosto nemam komentar i zaista i ne zna, ne znam šta da vam dalje kažem na to“, naglašava Tasić.\nUtočište u Moskvi\nKarić se jedno vreme oglašavao preko medija i najavljivao trijumfalni povratak, ali se to nikada nije dogodilo. Nakon dve godine provedene u Rusiji, braća Bogoljub i Sreten Karić odlučili su u februaru 2008. da pođu stopama Mirjane Marković i njenog sina Marka Miloševića i zatraže azil od ruskih vlasti.\nMoskva je u isto vreme (januar 2008. godine) već donela skandaloznu odluku o davanju azila Miloševićevoj supruzi i sinu, koji su takođe na poternici Interpola.\nPored njih svoje utočište u Moskvi pronašao je i bivši Savezni sekretar za narodnu obranu Veljko Kadijević, protiv koga su potignute tri optužnice u Hrvatskoj za ratni zločin protiv civilnog stanovništva.\nPre malo više od dve godine jedan od srbijanskih tajkuna za kojim je raspisana interpolovu poternicu Stanko Subotić, uhapšen je i nakon dva meseca, uprkos zahtevima Srbije, pušten iz ekstradicionog pritvora u Moskvi. Nakon toga otputovao je u Švajcarsku gde ima stalno boravište.\nSpekulisalo se i da je bivši načelnik Resora javne bezbednosti general Vlastimir Đorđević, koji je pre tri godine uhapšen u Crnoj Gori i prebačen u Tribunal u Hagu, jedno vreme, takođe, proveo skrivajući se u Moskvi.\nNeiskrenost ruske politike\nSaradnik Instituta za sociološka i kriminološka istraživanja Dobrivoje Radovanović, kaže za RSE da je davanje azila Kariću čisto političko pitanja i da ono, zapravo, otkriva prave namere Rusije:\n“I pokazuje neiskrenost ruske politike kada kaže da hoće da se bori protiv organizovanog kriminala. Dakle, sa jedne strane imate tu priču o organizovanom kriminalu, borbi i želji da se doprinosi tome i, sa druge strane, imate davanje azila ljudima koji se u Srbiji gone upravo zbog organiozovanog kriminala. Ta politika Rusije, ne znam da li se može nazvati lažna, ali da je puna demagogije to sigurno jeste“, naglašava Radovanović.\nKoje ona interese ima neposredno da čuva sve te tajkune i Miloševićevu porodicu, to ne znam, ali u Rusiji se može sa pristojnom količinom kapitala kupiti zaštita, kaže Ljubiša Rajić.\nPosebno čudnim čini se stav Rusije da je Srbija demokratska i prijateljak zemlja, ali kada su u pitanju ljudi bliski Miloševiću, a za kojima je raspisana interplova poternica, ta priča o ljubavi i demokratiji pada u vodu.\nProfesor na Beogradskom Univerzitetu Ljubiša Rajić kaže za RSE da Rusiju malo brinu negativni komentari iz Srbije i da se ona, uprkos svemu, prema Srbiji uvek odnosila iz perespektive sospstvenih interesa.\n“Koje ona interese ima neposredno da čuva sve te tajkune i Miloševićevu porodicu, to ne znam, ali u Rusiji se može sa pristojnom količinom kapitala kupiti zaštita, a zašto deo naših političara uporno veruje da je Rusija naš veliki parvoslavni brat koji će uvek biti na našoj strani, to prevazilazi znanje jednog običnog čoveka i to bi pitanje treba postaviti stručnjacima koji se bave ljudskim samozavaravanjem. To će se ponavljati, neće se promeniti, jednostavno tako“, zaključuje Rajić.\nLančana reakcija tehnološkog rata oko Huaveja\nCenzura u Rusiji nije novost, kaže bivši urednik Komersanta\nIstraga protiv Tegeltije zbog snimka iz kafane\nVlast na kredit


Vesti online / Vesti / Društvo / Radikali za ukidanje privatnih izvršitelja\nPerić je na konferenciji za novinare u Skupštini Srbije kazao da se privatni izvršitelji vrlo često ponašaju kao “haračlije” i ne gledaju odnos između duga i vrednosti imovine dužnika.\nPodsetio je da je lider SRS Vojislav Šešelj još ranije rekao da se zalaže za ukidanje privatnih izvršitelja.\n- Osnovni dug od recimo 5.000 dinara raste i deset puta, a najveće učešće u strukturi obaveza dužnika jesu obaveze koje pripadaju privatnom izvršitelju. Raduje me da određena javna preduzeća više ne žele da traže svoje obaveze preko javnih izvršitelja nego to pokušavaju na dogovoran način imajući razumevanje za svoje dužnike - naveo je Perić.\nKako je naveo, Zakon o izvršenju i obezbeđenju je počeo da se primenjuje od 2012. godine i naneo je više zla građanima "nego što je sam DOS mogao na početku 21. veka".\n- Mi šesti put podnosimo predlog za stavljanje van snage tog zakona. Bićemo uporni dok ne prihvate, a ukoliko i ne prođe jer smo opozicija jedan od prvih zakona koji ćemo predložiti kada preuzmemo odgovornost jeste stavljanje van snage Zakona o izvršenju i obezbeđenju - rekao je Perić.


Na području grada Bora trenutno je 15 osoba pozitivno na virus Covid-19 | TV Istok\n“Iako je pandemija u procesu povlačenja, o čemu govore i sami\nrezultati, mere zaštite i distanca se i dalje moraju poštovati. Sve dosad\npreduzete mere i na državnom i na lokalnom nivou dale su dobre\nrezultate, što pokazuje i ovaj pad broja obolelih na teritoriji grada.”,\nizjavila je na današnjoj konferenciji za medije direktor Doma\nzdravlja u Boru dr Vesna Radosavljević.\nKako je rečeno na konferenciji, i dalje se sprovode sve neophodne\nprotivepidemijske mere, sa ciljem da se zaustavi i spreči dalje\npovećanje broja obolelih, uključujući i intenzivno i sveobuhvatno\ntestiranje svih građana koji ispunjavaju kriterijume definicije\nDo danas, ukupan broj obolelih osoba na području grada od početka\ntestiranja je 166, od kojih je 146 osoba izlečeno, dok je pet osoba,\nnažalost, preminulo od posledica virusa.\nNa teritoriji grada Bora, prema jučerašnjim podacima, u\nsamoizolaciji nalazi se 138 osoba.\nPrevious : Nema novootkrivenih pozitivnih slučajeva u Zaječaru\nNext : U opštini Negotin broj pozitivnih na virus korona iznosi 71


FBiH uvodi policijski sat - mojKontakt portal - Radio Televizija Kontakt\nObdukciju preminule od virusa korona uraditi u RS\nFBiH uvodi policijski sat\nSARAJEVO – Krizni štab FBiH objavio je nove mjere u cilju sprečavanja širenja virus korona, a jedna od njih je ograničeno kretanje stanovništva odnosno policijski sat koji će biti na snazi od 23 do 5 časova.\nOdluka stupa na snagu od sutra, javili su federalni mediji.\nKrizni štab Federalnog ministarstva zdravstva odlučio se na restriktivnije mjere usljed pogoršanja epidemiološke situacije, odnosno povećanja širenja zaraze korona virusom, nepoštivanja dosadašnjih mjera i sve popunjenijim bolničkim kapacitetima.\nKako pišu federalni mediji, ova odluka je donesena s ciljem sprečavanja neodgovornih ugostitelja, ali i građana, koji ranije nisu poštivali mjere rada objekata do 23 časa čime su doprinosili širenju zaraze.\nTakođe je donesena odluka da se mora izvršiti dezinfekcija svih prostora gdje će se održavati izbori odnosno glasanje, a sav nastavni proces će se odvijati online sedam dana nakon izbora kako bi se izvršila dezinfekcija.\nVjerski praznici i druga privatna porodična okupljanja kao što su vjenčanja se takođe limitiraju na maksimalno 30 osoba.\nProdužena je mjera obaveznog nošenja maski vani i unutra, piše Klix.\nPatrijarh se osjeća dobro, ostaje 14 dana u bolnici\nTokom vikenda u Švedskoj zaraženo 15.779 ljudi


Razlozi tranzicije automobilske industrije ka električnom sistemu od 48 V - Vrele gume\nokt. 23, 2020 u 10:49 am\n23 oktobra, 2020 nema komentaraAudiHyundaimercedemild hybrid\nŽivimo u vremenu u kojem dolazi do tranzicije od tradicionalnih automobila s motorima s unutrašnjim sagorevanjem, do hibridnih i čisto električnih vozila. Praktično svi znamo da se to dešava, ali je mali broj nas koji smo svesni fundamentalnih promena u arhitekturi vozila.\nOva promena je pokrenuta uvođenjem sistema jednosmerne električne energije od 48 V, koji funkcionišu uz 12-voltne sisteme koji se koriste decenijama.\nModerni automobili sada troše mnogo više električne energije nego što je to bio slučaj ranije, prvenstveno zbog klima uređaja, kompjutera koji upravljaju sistemima vozačke asistencije i kompleksnih info-zabavnih sistema.\nTranzicija ka sistemu od 48 V minimizuje gubitke u okviru otpora električne energije, dozvoljava jaču struju i veću isporuku energije, tako da stvari kao što su podizači stakala i grejači sedišta rade efektnije i brže.\nMeđutim, ono što je važnije je da sistemi od 48 V omogućavaju kreiranje blagih hibridnih sistema, što zauzvrat donosi bolju ekonomičnost i redukovanje emisije vozila po relativno niskom trošku.\nStremljenje ka hibridizaciji znači da upotreba takvih sistema treba da pomogne SUS motorima i poveća efikasnost pokretanjem pomoćnih funkcija. U njih mogu biti uključeni električni turbopunjači, regenerativne kočnice, električni servo volana, vodena pumpa koja koristi elektromotore itd.\nBlagi hibridni sistemi zamenjuju tradicionalni starter/motor vozila, s jedinicom motor-generatora koja prikuplja energiju prilikom kočenja, dopunjući na taj način bateriju vozila. Kada se vozilo zaustavi, motor-generator, pokretan naizmeničnom strujom kroz inverter povezan s baterijom, može restartovati motor i pokrenuti vozilo brže uz obezbeđivanje više obrtnog momenta.\nOva tehnologija može poboljšati ekonomičnost od 10 do 20 odsto, pri mnogo nižem početnom trošku u poređenju s čistim hibridima. Korišćenje motor-generatora, koji je neznatno snažniji, omogućava vozilu da se koristeći čisto električnu energiju kreće nižim brzinama kroz parking prostor ili u gradskim zonama s brzinom ograničenom na 30 km/h.\nAutomobilska industrija je potrošila previše vremena i resursa na ulaganje u električne sisteme od 12 V, da bi se brzo prebacila na 48 V. Umesto toga, što počinjemo da uviđamo, dolazi do postepenog prebacivanja na 48 V, uz uvođenje adekvatne infrastrukture koja funkcioniše uz tradicionalne sisteme od 12 V.\nTakav sistem može da se vidi kod Hyundaijevog Mild-Hybrid 1.6 CRDi Turbo Diesela. On uključuje bateriju i kontroler koji funkcionišu na toj voltaži , motor-generator, inverter i DC/DC konverter koji vrši transfer energije između dva sistema po potrebi.\nPrelaz na 48 V zahteva konstantan razvoj širokog raspona inovativnih tehnologija, koje mogu da se koriste pri višim naponima i koje su u skladu sa stanrdima koje zahteva industrija.\nČesto previđane komponente poput konektora, kondenzatora i magneta, igraju ključnu ulogu u pouzdanosti i funkcionalnosti ovih sistema a tržište se ubrzano razvija da bi ispoštovalo sve veću potražnju.\nI dalje egzistira pitanje troškova, koji su relativno visoki, u poređenju s razvojem tradicionalnih sistema. Međutim, 48 V pomaže nižoj emisiji CO2, poboljšava ekonomičnost hibridnih vozila i nudi viđe poboljšanja koja se tiču vožnje.\nJedno je sigurno, tranzicija je u toku, a ovo preoblikovanje industrije po ubrzanom tempu. Većina velikih proizvođača uvode takve sisteme u svoja vozila.